Рак деган сўзнинг ўзиёқ кишини даҳшатга солади. Аммо тирик жон борки дардга чалинади, шифо излайди. Онкологик касалликлар тиббиётнинг энг мураккаб муаммоларидан бири ҳисобланади ва асрлар оша уларни енгиш учун тадқиқотлар ўтказилиб келинмоқда.\nЎзбекистонда ҳам ўсма касалликларини даволаш нафақат соғлиқни сақлаш тизимининг, балки бутун жамиятнинг доимий эътиборини талаб қиладиган соҳа эканлиги маълум. Бундай касалликларга чалинган беморлар, айниқса болалар ҳар бир шифокорга, ҳамма даволаш услубларига нажот сифатида қарашади.\nСоҳа узлуксиз танқидларга учраши, беморлардан шикоятлар мунтазам тушиб туришига ҳам кўз юмиб бўлмайди. Бунинг объектив сабаблари бор. Маълум бўлишича, 20-30 йил давомида тиббиётнинг ана шундай мураккаб соҳаси ўз ҳолига ташлаб қўйилган, қолдиқ принцип асосида молиялаштирилган, доимий етишмовчиликлар кузатилган ва кўплаб мутахассислар хорижга кетишга мажбур бўлганлар.\nХўш, бугунги кунда вазиятда ўнгланиш борми? Охирги йиллардаги қарорлар соҳага қандай янгилик ва беморларга қанақа енгилликлар олиб кирди? Асосийси – Ўзбекистон онкологиясининг бугуни ва келажаги қандай?\nМана шу саволларга жавоб олиш учун Соғлиқни сақлаш вазирлигининг Республика ихтисослаштирилган онкология ва радиология илмий-амалий тиббиёт марказига бордик ва вазиятни ўрганишга ҳаракат қилдик.\nМаълумот учун: Республика ихтисослаштирилган онкология ва радиология илмий-амалий тиббиёт маркази 1962 йилда Фанлар академиясининг Онкология ва радиология илмий-тадқиқот институти сифатида ташкил этилган. 2018 йилдан бошлаб - Республика ихтисослаштирилган Онкология ва Радиология илмий-амалий тиббиёт маркази номини олган. Республика онкология маркази Ўзбекистонда соҳанинг асосий муассасаси бўлиб, 16 та йирик онкология хизмати, шунингдек, туман ва шаҳар поликлиникаларида 232 та онкологик хонага эга. Республикада жами 2265 та онкологик ўринлар мавжуд бўлиб, шундан 145 таси болалар даволаниши учун мўлжалланган.\nОнкология шифохоналари дейилганда одатда киришданоқ навбатлар, кўримсиз хоналар, у ердаги тушкун беморлар ва иложсиз шифокорлар кўз ўнгимизда намоён бўлади. Лекин бу сафар суратга олиш жараёнларида ҳаммаси яхши томонга ўзгара бошлаганига бевосита гувоҳ бўлдик.\nБинолар капитал таъмирланган, кириш ва чиқиш осонлашган, узоқ вақт навбатда туриш муаммоси имкон қадар бартараф этилиб, худди банклардагидек сингари электрон тартибга олинган, кутаётганларга қулай шароитлар яратилган.\nЭнг муҳими – кенг, ёруғ йўлаклар ва палаталарда зарур шароитлар яратилган. Беморларга дори-дармон, уларга мос егуликлар берилмоқда.\nРеспублика Онкология марказида реконструкция жараёнлари давом этмоқда. Яқин йиллар ичида барча бинолар тўлиқ таъмирдан чиқарилиши режалаштирилган.\nБизга марказдаги янгиликларни таништиришда бош шифокор ўринбосари, тиббиёт фанлари номзоди Дилноза Аъзамхўжаева ҳамроҳлик қилди.\n– Марказимизда навбатлар доимий кузатилади, шу боис биринчи навбатда қабул бўлимида қулай шароитлар, электрон поликлиника ва навбатларни йўлга қўйдик. Айни пайтда биноларимиз реконструкцияси давом этмоқда. 2011 йилда ҳомийлар томонидан қуриб битказилган болалар бўлими 60 ўринли ва бу ўринларнинг ҳаммаси банд. Халқимиз савобталаб, жуда кўпчилик болалардан хабар олгани келади, – деди шифокор.\nМарказнинг илк қаватларини эгаллаган диагностика бўлимларида ташриф буюрувчилар замонавий тиббий ускуналар ёрдамида кўриклардан ўтказиладилар. Шу ерда бир маълумот билан қизиқдик, маълумки, онкологик касалликларни аниқлашда эрта ташхис қўйиш муҳим аҳамиятга эга. Биламизки, ривожланган давлатлар фуқаролари ҳеч қандай шикоятлари бўлмаса-да, тиббий кўриклардан мунтазам ўтиб турадилар.\nХўш, бизда-чи? Ҳамюртларимиз ҳам ҳали бирор жойлари оғримай туриб, ўз ихтиёрлари билан тиббий кўрикларга келадиларми? Афсуски, жавоб хурсанд қиладиган бўлмади.\nТашрифимиз жараёнида марказ директори, республика бош онкологи, профессор Мирзағолиб Тиллашайхов билан ҳам суҳбатлашдик.\n– Мирзағолиб Неъматович, рак касаллиги кўпайяпти, деган ташвишли маълумотлар қанчалик асосли?\n– Чиндан ҳам рак касалликларини аниқлаш сон жиҳатдан кўпайяпти. Аммо бунинг объектив сабаблари бор. Масалан, ўртача умр давомийлиги ошиб боряпти. 1980-йилларда 80 ёшга кириш жуда кам учрарди, ҳозир бу ёш оддий ҳол бўлиб қолди, 80-90 ёшларда ҳам ишлаб юрганлар мавжуд. Бундан ташқари, канцероген моддалар кўпаймоқда, экологик муаммолар бор. Биргина самолёт кўтарилаётганда ёки қўнаётганда 2 тонна атрофида авиакеросин ёқади, автомобиллар сони кундан-кунга ошяпти. Буларнинг ҳаммаси аҳоли яшовчи ҳудудларда канцероген моддалар тарқалишига сабаб бўлади. Албатта, бу сабаблар туфайли автомобиллардан ёки самолётлардан воз кечиб бўлмайди, лекин соғлом турмуш тарзини ҳам унутмаслик керак.\n– Онкология шифохоналарига келувчилар шифокорлар қабулида, нур берувчи ускуналарда навбатлар кўплигидан шикоят қилишади.\n– Ўзингиз кўрдингиз, навбатларни имкон қадар тартибга солдик. Нур терапияси бўйича бундан 5 йил аввалги ҳолатни айтай – бизда собиқ иттифоқ давридан қолган 5 донагина ускуна ишлаб турганди. Ўзи ҳар 300 минг аҳолига битта ускуна бўлиши керак, Ўзбекистонда 35 млнга яқин аҳоли бор, уларга шу бузилишга улгурмаган 5 дона нур берувчи аппарат ишлаб турганди. Давлат раҳбари Шавкат Мирзиёев ҳали бош вазирлик пайтида бу муаммога эътибор қаратганди. Президент бўлиб сайланиши билан онкология муаммолари бўйича қатор қарорлар қабул қилди. Бизга 20 та нур берувчи ускуналар харид қилиб берилди. Улар пойтахтга ҳам, вилоятларга ҳам ўрнатилиб ишга туширилди ва туширилмоқда. Ҳозир нур бериш бўйича навбатлар йўқ.\n– Беморларнинг яна бир эътирози мураккаб операциялар ўзимизда қилинмаслиги, албатта, хорижга чиқиш зарурлиги бўйича. Буни қандай изоҳлайсиз?\n– Бу фикрларга қўшилмайман, аксинча, бизда жарроҳларнинг малакаси сўнгги 20-25 йилда жуда ошди. Бунинг сабаби аниқ – кимё терапияси етишмасди, бор-йўғи 12-15 фоиз атрофида эди, нур терапияси бўйича ускуналар ишдан чиққанди. Лекин беморларни қандайдир усулда даволаш керак. Деярли ягона чора операциялар қолди. Жарроҳларимиз мажбурликдан жуда кўп операциялар қилишди. Бундан 20 йил олдин жуда кўп ноёб операциялар қилинмасди, ўлим кўрсаткичлари юқори эди. Бугун ҳаммаси бошқача, ҳаттоки чет эллардан ҳам келиб ўтказилаётган операцияларимизга юқори баҳо беришади.\n– Яна бир эътиборли жиҳат – дорилар таъминоти. Бу борадаги вазият қандай?\n– Вазият охирги йилларда жуда яхшиланган. Юқорида айтганимдай кимё терапияси бўйича воситалар таъминоти 15 фоиздан ошмасди, ҳозир тўлиқ таъминланяпти. Тўғри, пандемия туфайли карантин пайтида узилишлар бўлди. Тендерлар вақтида ўтказилмади, заводларга буюртмалар кечикиб берилди. Лекин булар ҳам бартараф қилиняпти, май ойларига бориб ҳаммаси изига тушиб кетади.\nМарказга ташрифимиз давомида чизиқли тезлаткич аппаратининг бузилгани учун беморлар кутиб қолаётганини ҳисобга олиб бу ускуна қачон ишга туширилиши билан қизиқдик. Марказ матбуот котиби Паризода Якубованинг маълум қилишича, чиндан ҳам айни пайтда бу ускуна ишламаяпти. Уни таъмирлаш учун зарур эҳтиёт қисмлар Буюк Британияга буюртма қилинган ва март ойи охиригача етиб келади. Инсталяция жараёнидан кейин яна беморларга хизмат кўрсата бошлайди.\nСоғлиқни сақлаш вазирлиги: Онкология соҳасида 300 қатновга мўлжалланган янги маслаҳат поликлиникаси фойдаланишга топширилади\nBravo Pharmaceuticals ва Онкология маркази меморандум имзолади


Хизмат қилишга хоҳиш билдирганлар. Тайванда | Тадқиқ сони\nТИЛИДА ЎҚИШ аймара албан амхар арабча арман африкаанс бенгала бикол болгар валяйта венгер венда вьетнам ган грек грузин гуарани гужарати дат зулу иврит игбо илоки инглиз индонез исланд испан итальян каннада каонде каталан квангали кечуа (Боливия) кикуйю килуба киньяруанда кирунди конго корейс коса креол (Гаити) креол (Маврикий) куаньяма латиш лингала литва лози лувале луганда лунда луо майя македон малагаси малайя малаялам мальта маратҳ михе монгол ндебеле ндонга немис непал нидерланд норвег ньянжа озарбайжон озарбайжон (кирилл ёзувида) оромо осетин отетела пангасинан панжоб папьяменто (Аруба) папьяменто (Кюрасао) поляк португал румин рус самар-лейте санго свати себуан сейшель креол сепеди серб серб (лотин ёзувида) сесото (Лесото) сингал словак словен сранан-тонго суахили суахили (Конго) тагал тай тамил телугу тиграй тожик тотор тсвана тсонга тумбука турк туркман туркман (кирилл ёзувида) украин урду фин форс француз хилигайнон хинди хитой (путунхуа, анъанавий) хитой (путунхуа, соддалаштирилган) хорват цоцил чех чилуба читонга читонга (Малави) чичева чичемба швед шона эстон эфик япон ўзбекча қирғиз қозоқ\nТАХМИНАН беш йил илгари Чунг Куюн ва Жули исмли 30 ёшлардаги бир жуфтлик Сиднейда (Австралия) доимий кашшоф бўлиб хизмат қиларди. Чунг Куюн шундай деб бўлишди: «Ярим кун ишлаб, яхши ҳаёт кечирардик. Биз яшаган жойда ҳаво ҳам маза ва ҳаёт осойишта эди. Оиламиз ва дўстларимиз билан бирга завқланиб яшардик». Лекин бу жуфтликнинг виждони қийнала бошлади. Қизиқ, нима учун? Гап шундаки, улар ўзларининг шароитларида Яҳовага кўпроқ хизмат қила олишларини билишарди, бироқ керакли ўзгаришлар киритишдан иккиланишарди.\n2009 йили анжуманда улар қалбларига қаттиқ таъсир қилган нутқни эшитишди. Нотиқ сўзларини, асосан хизматини кенгайтиришга имкони бор инсонларга қарата айтган. У қуйидагича деган: «Мана бир мисол. Ҳайдовчи машинасини, ҳаракатда бўлганидагина, ўнгга ёки чапга бура олади. Шунга ўхшаб, агар биз бор кучимиз билан хизматимизни кенгайтиришга ҳаракат қилсаккина, Исо ҳам бизни йўналтириши мумкин» *. Бу жуфтлик ўзини, нотиқ худди уларга қараб гапираётгандек ҳис қилишган. Ўша анжуманда, Тайванда хизмат қилаётган тўла вақтли махсус ваъзгўй бир жуфтлик интервью берган. Улар хизматидаги қувончи ва ўша ҳудуд ҳали ҳам ёрдамга муҳтож эканлиги ҳақида айтиб беришган. Кейин, Чунг Куюн ва Жули бу сўзлар ҳам уларга қаратилганини ҳис қилишган.\nЖули шуларни айтиб берди: «Бу анжумандан сўнг, Яҳовага ибодат қилиб, Тайванга кўчиш учун жасорат беришини сўрадик. Аммо биз қўрқаётган эдик. Бу худди, илк бор сузмоқчи бўлиб, чуқур ҳовузга сакрашдек эди». Воиз 11:4 даги сўзлар уларнинг «сакрашига» кўмаклашди. У ерда шундай ёзилган: «Шамолни кўриб қўрққан ҳеч қачон уруғ экмайди, ёмғирдан хавфсираб, булутни кузатган ҳеч қачон ҳосил ўрмайди». Чунг Куюн: «Биз кўриб, кузатишнинг ўрнига, уруғ экиш ва ҳосил ўриш қарорига келдик»,— деб айтди. Улар кўпдан-кўп ибодат қилишди. Бундан ташқари, тўла вақтли махсус ваъзгўйларнинг таржимаи холларини ўқишди, илгари Тайванга кўчиб, у ерда хизмат қилаётганлар билан электрон почта орқали хат ёзишишарди. Шунингдек, улар машина ва уй жиҳозларини сотиб, уч ойдан сўнг Тайванга кўчиб кетишди.\nВАЪЗГЎЙЛИКДАН ҚУВОНЧ ТОПИНГ\nҲозирги кунда Тайванда ваъзгўйларга катта эҳтиёж бор. У ерда хизмат қилиш ниятида, чет элдан 100 дан зиёд биродару опа-сингилларимиз келган. Уларнинг ёши 21 дан 73 гача бўлиб, Австралия, Буюк Британия, Канада, Франция, Япония, Корея, Испания ва Қўшма Штатлардан келишган. Уларнинг орасида 50 дан ошиқ турмушга чиқмаган опа-сингилларимиз бор. Қизиқ, ушбу ғайратли имондошларимизга чет элда хизмат қилишларига нима ёрдам беряпти? Келинг, буни билиб олайлик.\nТурмуш қурмаган Лаура исмли опамиз Тайваннинг ғарбида кашшофлик қилади. Аммо деярли ўн йил илгари, хизмат қилишга унча хоҳиши бўлмаган Лаура: «Мен хизмат қилишни ёқтирмас эдим»,— деди. Бир сафар, Канададаги дўстлари уни Мексикага бирга бориб, бир ойча ўша ерда хизмат қилишга таклиф этишган. У шундай деб давом этди: «Мен ўшанда умримда биринчи бор хизматда шу қадар кўп вақт ўтказдим. Қизиғи шундаки, бу менга роса ёқди!»\nЛауранинг ҳаётидаги бу ажойиб имконият, уни Канададаги чет тилидаги жамоатга ўтишга ундади. У хитой тили курсларида ўқиб, хитой гуруҳи билан ҳамкорлик қилди ва Тайванга кўчиш мақсади пайидан бўлди. Бу мақсадига у 2008 йил сентябрь ойида эришди. Лаура қуйидагича деди: «Мен ўзимни янги шароитларда яхши ҳис қилишимга деярли бир йилча керак бўлди, аммо Канадага қайтиб боришни ҳозир тасаввур ҳам қила олмайман». У ваъзгўйлик фаолияти ҳақида қандай фикрда? Лаура: «Ҳозир мен ғоят хурсандман. Муқаддас Китобни ўрганаётган инсонлар Яҳовани таниб-билиб, ўз ҳаётларини ўзгартираётганини кўриш жуда мамнуният бахш этяпти. Тайванда хизмат қилиб, кўп маротаба чуқур қувончни татиб кўриш имконига эга бўлдим».\nТИЛНИ ЯХШИ БИЛМАСЛИК ТЎСИҒИНИ ЕНГИШ\nБрайан ва Мишель\nҚўшма Штатларидан келган 30 ёшлардаги Брайан ва Мишель жуфтлиги Тайванга деярли саккиз йил олдин кўчишган. Уларга, хизмати аввалига маъносиз бўлиб туюлган. Лекин битта тажрибали тўла вақтли махсус ваъзгўй уларга шундай деган: «Ҳатто агар сизлар кимгадир фақатгина битта буклама берсангиз ҳам, ўша киши Яҳова ҳақида илк бор маълумотга эга бўлганини унутмаслигингиз керак. Шундай қилиб, сизлар хизматда муҳим ҳиссангизни қўшган бўласиз!» Бу далдали сўзлар, уларга тушкунликка тушмасликка жуда ёрдам берган. Бошқа бир акамиз улар билан қуйидагича бўлишган: «Кўнглингиз қолмаслиги учун, хитой тилини ўрганишда қандай самараларга эришганингизни, кундан кунга эмас, балки анжумандан анжумангача бўлган вақт оралиғидаги билимларингиздан аниқланг». Вақт ўтиб, бу жуфтлик муваффақиятга эришган ва ҳозирги кунда улар хизмат қилиб, яхши ҳосил ўриб олмоқда.\nЧет тилини ўрганишингизга нима ёрдам бериши мумкин? Сиз хизмат қилмоқчи бўлган мамлакатга бориб кўринг. Йиғилишларга қатнаб, маҳаллий биродару опа-сингиллар билан суҳбатлашинг ва хизмат қилинг. Брайан шундай деди: «Шу қадар кўп инсонлар Шоҳлик хабарини катта қизиқиш билан қабул қилаётганини кўриш ва имондошларимизнинг самимий севгисини ҳис қилиш, чет элдаги хизматнинг қийинчиликларини енгишга чорлайди».\nИШ МАСАЛАСИДА НИМА ДЕСА БЎЛАДИ?\nКристин ва Мишель\nТайванда хизмат қилиш учун кўчганларнинг айримлари бошқаларни инглиз тилига ўргатиб, кашшофлик хизматини давом эттириш учун ўзларини таъминлашади. Кристин ва Мишель эса денгиз маҳсулотларини сотишади. Кристин шундай деди: «Мен ҳеч қачон бундай қилмаган эдим, лекин ишим менга бу мамлакатда қолишимга ёрдам беряпти». Бугунги кунда, унинг бир нечта доимий харидорлари бор. Ярим кун ишлаб, у хотини билан бирга ўзларини моддий тарафдан қўллаб-қувватлаб, асосий фаолияти, яъни кашшофлик хизмати учун етарлича вақт ажрата олишади.\n«САЁҲАТДАН ЗАВҚ ОЛИНГ»\nЭру хотин Уильям ва Женнифер тахминан етти йил олдин Қўшма Штатларидан Тайванга кўчиб келишган. Уильям қуйидагича бўлишди: «Тил ўрганиш, кашшоф бўлиш, жамоатга ғамхўрлик қилиш ва оила учун етарлича пул топиш баъзида чарчатади». Хўш, улар қандай қилиб буларнинг уддасидан чиқиб, бахтли қолишмоқда? Улар эришиб бўладиган мақсадлар сари интилишга ҳаракат қилишади. Мисол учун, хитой тилини ўрганаётиб, ўзларидан ниҳоятда кўп нарсани кутишмайди ва тилни секинроқ тезликда ўрганаётганини ҳис қилишса, бу туфайли ҳаддан ортиқ сиқилмайди.\nУильям ва Женнифер\nУильям, кўчма нозир унга: «Нафақат топшириқдан, балки саёҳатдан завқ олинг»,— деганини эслайди. Бошқача қилиб айтганда, маънавий мақсад қўйгач, унга эришиш учун қўяётган қадамларимиздан қувонч топишимиз керак. Уильям бу маслаҳатга амал қилиш орқали, хотини билан бирга мослашувчан, маҳаллий масъулиятли биродарлардан маслаҳат олишга ва янги ҳудуддаги хизматида уддабуро бўлишга ўрганишди. Уильям давом этиб: «Бу шунингдек, оролдаги хизматимизни бажараётиб, унинг табиати нақадар гўзал эканини ҳам кузатишга вақт ажратишимизга кўмаклашди»,— деб айтди.\nБу жуфтлик каби, Қўшма Штатларидан кўчиб ўтган турмуш қурмаган Меган ҳам кашшофлик қилади. У, хитой тилида бемалол гапириш мақсадига интилиш билан бир вақтда «саёҳатидан завқ олмоқда». Дам олиш кунлари, ваъзгўйлар гуруҳи билан бирга жозибали ҳудудга, яъни Тайвандаги энг йирик Гаосюн портига бориб хизмат қилишади. Меган кемадан-кемага бориб, Бангладеш, Ҳиндистон, Индонезия, Филиппин, Таиланд ҳамда Вануатудан келган балиқчиларга ваъз қилади. «Балиқчилар у ерда фақатгина қисқа вақт мобайнида бўлишгани учун, Муқаддас Китоб тадқиқини улар билан ўша ерда ва ўша заҳоти бошлаймиз. Уларнинг барига хушхабарни етказиш ниятида, одатда бир вақтнинг ўзида тўрт ёки беш киши билан тадқиқ ўтказаман»,— деб бўлишди Меган. Хўш, хитой тилини ўрганишига бу қандай ёрдам беряпти? У қуйидагиларни айтди: «Албатта, тилни тезроқ ўрганишни истайман, бироқ бир акамиз шундай деганини ёдда тутаман: “Қўлингиздан келганини қилинг, Яҳова эса хизматингизни бажаришга кўмаклашади”».\nХАВФСИЗ, СОДДА ВА ЗАВҚЛИ\nБуюк Британиялик Кэти исмли опамиз чет элга кўчишдан аввал, турмушга чиқмаганлар учун хориждаги қайси жой хавфсизроқ экани борасида изланиш олиб борган. У барча ташвишларини Яҳовага ибодатда тўкиб-солган ва турмуш қурмаган опа-сингиллар дуч келиши мумкин бўлган хавф-хатарларни суриштириб, бир нечта филиалга хатлар юборган. Кейин эса, хатларига олган жавобларни диққат ила кўриб чиққач, Тайвань унга кўпроқ мос келишини аниқлаган.\n2004 йили Кэти 31 ёшида Тайванга кўчиб, имкон борича содда ҳаёт кечира бошлаган. У қуйидагича бўлишди: «Имондошларимиздан, меваю сабзавотларни қаердан арзонроқ сотиб олишим мумкинлигини сўрардим. Уларнинг доно маслаҳатлари, пулимни тежашга ёрдам берарди». Оддий ҳаёт тарзини кечиришга унга нима кўмаклашган? Кэти шундай деди: «Мен тез-тез Яҳовага ибодат қилиб, содда овқат ва кийим-кечак билан қаноат қилишни сўрардим. Ибодатларим бажо бўлаётганини, Яҳова мен аслида нимага муҳтож эканимга ўргатиб, истакларим пайида бўлмасликка ёрдам бераётганидан ҳис қилардим. Содда ҳаёт тарзим менга жуда ёқади, сабаби бу, маънавий нарсаларга кўпроқ эътибор қаратишимга кўмаклашади».\nШуни айтиш жоизки, Кэти шунчаки содда эмас, балки завқ келтирадиган ҳаёт кечирмоқда. У бунинг сабабини тушунтириб деди: «Мен, кўпгина одамлар хушхабарга чанқоқ бўлган ҳудудда ваъз қиляпман. Бу чиндан ҳам қувончли!» Кэти Тайванга келиб, кашшофликни бошлаган шаҳарда хитой тилидаги иккита жамоат бор эди, ҳозир эса еттита жамоат мавжуд. У: «Ўз кўзим билан шу қадар ўсишни кўриш ва ўрим-йиғим ишида қатнашиш, ҳаётимни ҳаяжонга тўлдиряпти»,— деди.\n«УЛАРГА КЕРАК ЭКАНМАН!»\nЮқорида айтиб ўтилган Чунг Куюн ва Жули ҳозир топшириғини қандай бажаришяпти экан? Аввалига Чунг Куюн ўзини, хитой тилини унча билмаслиги туфайли жамоатда камроқ фойда келтираётгандек ҳис қилган. Аммо маҳаллий биродарлар бошқача ўйлашган. У шундай деди: «Жамоатимиз икки кисмга бўлинганда, жамоат хизматкори сифатида менга яна қўшимча вазифалар ҳам топширилган. Ўшанда мен, ҳақиқатан ҳам эҳтиёж катта жойда хизмат қилаётганимга амин бўлдим. Бу роса ёқимли эди!» Сўнг жилмайиб: «Уларга керак эканман!» — деб қўйди. Бугунги кунда у оқсоқол бўлиб хизмат қиляпти. Жули эса қуйидагиларни айтди: «Ҳозир ўзимизни, аввалгидан анча муваффақиятли, қониқарли ва бахтлироқ ҳис қиляпмиз. Бу ерга ёрдам бериш учун келгандик, лекин ушбу ҳаяжонли тажриба орқали биз ўзимиз ёрдам олганимизни ҳис қилдик. Шу жойда хизмат қилишимизга йўл қўяётган Яҳовага мингдан-минг шукроналар айтамиз!»\nКўпгина мамлакатларда, рамзий ўрим-йиғимда ҳали ҳам анчагина ишчиларга эҳтиёж бор. Ўқишингизни битириб, ҳаётингизни нимага бағишлашни билмаяпсизми? Турмуш қурмаган бўлиб, Яҳованинг ташкилотида кўпроқ фойда келтирмоқчимисиз? Оилангиз Яҳовага хизмат қилишдан анчагина яхши хотираларга эга бўлишини хоҳлайсизми? Нафақага чиқиб, қимматли тажрибангизни ўзгалар билан бўлишмоқчимисиз? Агар, Шоҳлик ваъзгўйларига катта эҳтиёж бор ҳудудда хизматингизни кенгайтиришга қарор қилсангиз, сизни мўл-кўл баракалар кутаётгани шубҳасиз!\n^ 3- х.б. «Худонинг Шоҳлиги тўғрисида кенг шоҳидлик берайлик» китобининг 16- боб, 5-, 6- хатбошиларига қ.


Янги йилда ўзингизга берган ваъдаларингизни бажариш учун 5та муҳим тавсия - Zamin.uz\nЯнги йилда ўзингизга берган ваъдаларингизни бажариш учун 5та муҳим тавсия\nСкрантон университети томонидан ўтказилган тадқиқот натижаларига кўра, одамларнинг атиги 8 фоизигина янги йил ваъдаларини бажара олар экан. Агар сиз ҳам ушбу 8 фоиз ичида бўлишни истасангиз, бутун йил давомида сўзингизда туришингизга ёрдам берувчи ушбу беш тавсияни ёдда тутинг.\nЖуда кўпчилик янги йилда ўз ҳаётини ўзгартиришга қарор қилади ва ўзига ўзи ваъда беради. Зарарли одатларни ташлаш, спорт билан шуғулланиш, маблағ жамғариш, янги бир ишни бошлаш кабилар шулар жумласидан.\nЯнги йилда – дунё ҳамон коронавирус билан «олишиб» ётган бир паллада ўзингизга қандай ваъда берган бўлишингиздан қатъи назар, уларни амалга ошириш учун астойдил ҳаракат қилинг!\n1. Кичик одимлар отинг\nЎз олдига аниқ мақсадларни қўйиш муваффақият қозониш имкониятини оширади.\nПсихотерапевт Рахен Вайнштейннинг фикрича, муаммонинг бир қисми «янги йилда тамоман бошқача одам бўламан» деган хаёл билан ўз олдига улкан мақсадлар қўйишдан келиб чиқади.\nАгар ўзингиз учун кичик мақсадларни белгилаб олсангиз, уларга эришгач, кейинги маррага етиш имконини ҳам аниқ кўра оласиз. Масалан, марафонда ғолиб бўлишга ваъда бергандан кўра, бу ишнинг дастлабки одими сифатида спорт пойабзали сотиб олиш ва қисқа масофага югуришни бошлаш кўпроқ фойда бериши мумкин.\nМуваффақиятнинг энг асосий сири – катта ўзгаришлардан қочиш эмас, балки мақсадга эришиш учун узоқ вақт давомида реал тарзда олдинга силжиб боришдир.\n«Ҳаётдаги улкан ўзгаришлар кичик қадамлар билан бошланади», дейди Вайнштейн.\n2. Мақсадни аниқ қўйинг\nЎз олдимизга бирон мақсадни қўяр эканмиз, бу мақсадга қандай эришиш ҳақида ўйлаб кўрмаслигимиз энг кенг тарқалган хатолардан биридир.\nУнутманг: қадамларни аниқ тарзда режалаштириш жуда муҳим.\nОксфорд университети профессори Нил Левининг фикрича, «Кўпроқ машқ қиламан» деган мавҳум ваъдадан кўра, «Ҳар сешанба тушдан кейин ва шанба кунлари эрталаб спорт залига бораман» дейиш кўпроқ муваффақиятга элтиши мумкин.\nШу каби аниқ ва эришиш мумкин бўлган мақсадлар сизга нафақат мақсадни, балки унга эришиш йўлларини ҳам кўрсатади.\n3. Қўллаб-қувватловдан фойдаланинг\nМақсадингиз йўлида ҳамроҳлик қиладиган инсонларни топа олиш ҳам сиз учун ажойиб туртки манбайи бўлиши мумкин. Бу бирор курсга дўстингиз билан бирга бориш ёки ўз режаларингизни бошқалар билан бўлишиш шаклида ҳам бўлиши мумкин.\nВаъда бериш ва уни бажариш омилларини тадқиқ қилган Варвик университети фалсафашуноси, доктор Жон Майклнинг айтишича, агар ваъдаларимиз бошқа инсонлар учун ҳам муҳим эканини англасак ва буни кўра олсак, мажбуриятларни бажариш эҳтимолимиз янада ортади. Айниқса, ваъдамизни бажармаслигимиз яқинларимизга зарар етказадиган бўлса. Шу маънода, мақсадингизга бошқаларни ҳам қўшишингиз унга эришишингизни осонлаштиради.\n4. Муваффақиятсизликни енгиб ўтинг\nАгар мақсадингизга эришиш қийинлашиб кетгудай бўлса, у ҳолда тўхтаб, вазиятни баҳоланг: қандай тўсиқларга дуч келдингиз? Қайси стратегия яхши иш бердию, қайси бири фойдасиз бўлиб чиқди?\nЯнада аниқроқ ишлашга ҳаракат қилинг ва энг кичик муваффақиятни ҳам нишонлашга одатланинг.\nАгар мақсадга эришишга қатъий қарор қилган бўлсангиз, нега иродангизни кучайтирадиган бошқа йўлларни синаб кўрмаслигингиз керак?\nКундалик ҳаётингиздаги оддий ўзгаришлар ҳам тўғри йўлдан боришингизга ёрдам бериши мумкин.\n5. Ваъдангизни узоқ муддатли мақсадлар билан бирлаштира олинг\nХулқ-атвор психологияси бўйича мутахассис Анне Свинбурннинг фикрича, ўзингизга беришингиз мумкин бўлган энг яхши ваъда – ноаниқ ва ўткинчи бўлмаган, балки узоқ муддатли мақсадларга эришиш йўлида олдинга силжишингизга ёрдам берувчи ваъдалардир.\nМасалан, агар шу кунгача спорт билан шуғулланмаган бўлсангиз, дабдурустдан буюк спортчи бўлишга онт ичманг. Чунки бу айни дамда сиз амалга ошира олмайдиган ваъдадир.\n«Фақатгина ўз иродасига таянадиган одамлар муваффақиятсизликка учрайди», дейди Свинбурн.\nШу боис, агар сизни ҳаяжонлантирадиган ёки қизиқтирадиган бирор мақсад бўлса, ишни биринчи кунданоқ батафсил режалаштиришдан бошланг ва бу йўлда дуч келадиган ҳар қандай тўсиқни матонат билан енгиб ўтинг! “Замин” янгиликларини “Twitter”да кузатиб боринг\nЯнгиликлар » Ҳаёт тарзи » Янги йилда ўзингизга берган ваъдаларингизни бажариш учун 5та муҳим тавсия


Яллиғланиш - Бу нима? - Онлайн Тиббий Энциклопедия MedLife.Uz\nЯллиғланиш – касаллик қўзғатувчи зарарли омиллар (физик, кимёвий, биологик) таъсирига қарши организмнинг мураккаб маҳаллий номахсус ҳимоя реакцияси. Шикастланган соҳа яллиғланиш реакцияси туфайли организмнинг соғлом тўқималаридан ажралиб қолади; у жойга қондан иммун ҳужайралар келиб, улар ҳар хил дструктив самараларни ривожлантиради. Артериялар ва капиллярларнинг қон билан тўлиши яллиғланиш ўчогида қизариш ва гипертермияга, Томирлар ўтказувчанлигининг ошиши шиш ва оғриқка сабаб бўлади (нерв охирига босим бўлганлиги ҳисобига). Лейкоцитлар миграцияси (биринчи навбатда, нейтрофилларнинг) ва уларнинг фоллашиши атрофдаги тўқималарнинг цитолзи ва йиринг ҳосил бўлишига олиб келади. Яллиғланиш ўчоклари зарарли омилни бостирувчи асосий механизмларга фагоцитоз, ҳужайрадан ташқари цитолиз, номахсус контактли киллинг, ҳамда комплемент тизимининг цитолитик реакциялари ҳисобланган гуморал реакциялар киради. Шу билан бир вақтда яллиғланиш маҳаллий ва умумий иммунитетининг ривожланишига туртки бўлади.\nЯллиғланиш организмнинг илк реакцияларидан бири ҳисобланиб, у организмни ёт жисмлардан ҳимоя қилиш ёки парчаланган ўз ҳужайраларидан тозалаш каби вазифаларни бажаради.\nЯллиғланиш учта муҳим таркиб (компонентли: альтерация (ҳужайра ва тўқималарнинг шкастланишигача бўлган ўзгаришлари), эксудация (суюқлик ва қон ҳужайраларининг томирларидан чиқиши) ва пролиферация (ҳужайраларнинг кўпайиши ва тўқималарнинг ўсиб кетишидан ташкил топган. Яллиғланиш реакцияларининг ҳар қандай кўринишларида бу уч компонент, албатта, мавжуд бўлади. Улардан қайси бирининг устунлигига кўра, яллиғланишнинг учта асосий – альтератив, экссудатив ва пролифертив шакли фарқ қилинади.\nАльтератив Я., кўпинча, ички аъзолар (юрак, жигар, буйракда юзага келади. Яллиғланишнинг бу шакли баъзи бир аллергик реакциялар, кучли токсик (масалан, патоген микроблар ажратадиган экзотоксин) моддалар таъсир этганда, аутиммун жараёнларда вужудга келади.\nЭкссудатив Я. бошқаларига нисбатан кўпроқ учрайди; Я. ўчогида томирларнинг тавсифи ўзгариши ҳисобига томир деворининг ўтказувчанлиги ошади, натижада қоннинг суюқ кисми ва лейкоцитлар томирдан атрофдаги тўқимага чиқиб, Я. ўчогида тўпланади (бу суюқлик экссудат деб аталади). Агар экссудат деярли тиниқ ва таркибида 8 % гача оқсил бўлса, сероз Я. деб аталади. Экссудатда махсус оқсиллар – фибриноген кўп бўлса, фибриноз Я. дейилади. Йирингли Я. да экссудатда жуда кўп миқдорда нобуд бўлган лейкоцитлар ва бошқа(лар) бўлади.\nПролифератив Я. ҳужайра элементларнинг кўпайиши, тугунлар ҳосил бўлиши билан ифодаланади, бу захм, сил, тошмали терлама каби касалликларда кузатилади.\nЯллиғланишнинг асосий белгилари (қизариш, қавриш, қизиш, оғриқ ва фаолиятнинг бузилиши) юзада жойлашган аъзоларнинг ўткир Я. и учун хос, агар у ички аъзоларда вужудга келган бўлса, бу белгиларнинг ҳаммаси кузатилмаслиги ҳам мумкин. Одатда, Я. да организмда иситма, қонда лейкоцитлар сонининг кўпайиши (лейкоцитоз), моддалар алмашинувининг бузилиши, Я. нинг оғир шаклларида эса умумий интоксикациянинг ривожланиши каби реакциялар пайдо бўлади.\nЯллиғланиш ҳимоя, мосланиш реакцияси бўлса-да, маълум шароитларда организм учун ҳаётий зарур тўқималарнинг шикастланишига олиб келади. Яллиғланишнинг оқибатлари ҳар хил, яллиғланган соҳа бутунлай тузалиб кетиши, баъзан тўқималарнинг талайгина қисмига путур етган бўлса, яллиғланган жой чандиқланиб қолиши ҳам мумкин. Агар Я. ички аъзоларда бўлса, қўшни аъзоларни бир-бирига тугаш жойларида бтишма ҳосил бўлади, натижада шикастланган аъзо фаолияти ўзгаради.\nЯллиғланишнинг хар қандай кўринишида шифокорга мурожаат этиш ва унинг кўрсатмаларига амал қилиш лозим.


ЎЗБЕКИСТОН РЕСПУБЛИКАСИ ОЛИЙ СУДИСАЙЁР УЧРАШУВ from\nҚашқадарё вилояти Шаҳрисабз шаҳар “Оқдарё” МФЙда жойлашгган 24-мактабда Шаҳрисабз туманлараро иқтисодий суди судьяси Ж.Ачилов томонидан сайёр учрашув ўтказилди. Учрашувда маҳалла фаоллари, мактаб ўқитувчилари иштирок этди.\nМазкур тадбир судлар фаолиятининг очиқлиги ва шаффофлигини таъминлаш, суд-ҳуқуқ соҳасида амалга оширилаётган ислоҳотлар ҳамда аҳолининг ҳуқуқий маданиятини ошириш, уларни қийнаётган муаммоларга ечим топиш мақсадида ташкил этилди.\nТадбирда сўзга чиққан Шаҳрсисабз туманлараро иқтисодий судининг судьяси Ж.Ачилов Ўзбекистон Республикаси Президентининг 2016 йил 28 декабрдаги “Жисмоний ва юридик шахсларнинг мурожаатлари билан ишлаш тизимини тубдан такомиллаштириш тўғрисида”ги Фармони аҳоли билан яқиндан мулоқотда бўлиш, ҳуқуқ ва қонуний манфаатларини ҳимоя қилиш, “Халқ давлат идораларига эмас, давлат идоралари халқимизга хизмат қилиши керак” деган тамойилни амалда қарор топтиришда муҳим аҳамият касб этишини таъкидлади.\nУчрашувда иштирокчиларнинг саволларига батафсил жавоб қайтарилди.\nҚашқадарё вилоят иқтисодий суди\nХозирда сайтда – 202:\nмехмонлар – 184\nботлар – 18


2. Зарафшон тизмасида ўсувчи жуда камёб эндемик ўсимлик.\nБўйи 25–40 см га етадиган кўп йиллик пиёзли ўт. Илдизи йўғон, урчуқсимон, пиёзи яхши ривожланган. Пояси йўғон, барглари бир-биридан муайян оралиқда жойлашган, ўроқсимон, оч яшил рангли, ялтироқ, пастки қисмидаги баргларининг эни 3,5–5 см. Гуллари 3–7 та. Гулқўрғон найининг узунлиги 4,5–5 см, яшил-бинафша рангли, ички гулқўрғони баргчалари оч бинафша рангли, узунлиги 22–27 мм. Чангдонлари оқиш. Уруғи йирик, ғадир-будур, ялтироқ. Апрель–май ойлари гуллаб, меваси июнда етилади.\nСамарқанд ва Қашқадарё вилоятлари: Зарафшон тизмасининг ғарбий қисми ва Омонқўтон довонида тарқалган.\nТоғларнинг пастки қисмидаги майда тупроқли ерларда ва қояларнинг ёриқларида ўсади.\nКичик-кичик туплар ҳосил қилиб ўсади.\nГуллари ва пиёзларининг йиғиб олиниши сабабли камайиб бормоқда.\nЎзР ФА Ботаника боғида ўстирилмоқда. Маданий шароитда гуллаб, уруғ бермоқда.\nЎсимлик ўсадиган айрим ҳудудлар Китоб давлат қўриқхонаси томонидан муҳофазага олинган. Омонқўтон довони ҳудудида ўсимлик муҳофазасини ташкил қилиш ва популяция мониторингини юритиш лозим.


Даврон Кабулов ва унинг жамоадошлари Кремлда Ўзбекистон мадҳиясини куйлашди! (+Видео) - 15 Апреля 2019 - www.SheJoT.CoM\nГлавная » 2019 » Апрель » 15 » Даврон Кабулов ва унинг жамоадошлари Кремлда Ўзбекистон мадҳиясини куйлашди! (+Видео)\nДаврон Кабулов бошчилигидаги «Миллион» жамоаси Россияда концерт бераётганидан хабарингиз бор. Куни кеча жамоа аъзолари Кремль майдонига чиқиб, Ўзбекистон мадҳиясини бор овозда куйлай бошлашди. Бу хатти-ҳаракатни Ўзбекистон шаънини юксакликка кўтариш, деб атаса бўлади. Балки Ватан соғинчи ёхуд ўзига хос ватанпарварлик. Нима бўлган тақдирда ҳам Ўзбекистон мадҳиясини қаерда бўлса ҳам эшитиш инсонда ёқимли ҳиссиётлар туғдиради.


Оқ уй ходимлари қанча маош олишади?\n20:36 / 01.07.2017\nАҚШ президенти Дональд Трамп маъмурияти Оқ уй ходимларининг маошлари ҳақидаги маълумотларни АҚШ конгрессига тақдим қилди.\nМаълум қилинишича, ушбу ҳужжат Оқ уй сайтида жойлаштирилди ва 16 саҳифадан иборат. Ҳужжатда Оқ уй ходимларидан энг кам маошни Миллий иқтисодий кенгаш директори ва Трампнинг иқтисодий сиёсат бўйича катта маслаҳатчиси Гэри Кон олиши кўрсатилган. Унинг маоши йилига бор-йўғи 30 минг долларни ташкил қилар экан.\nЭнг катта маошни эса Трампнинг сиёсат бўйича катта маслаҳатчиси Марк Хаус олар экан, унинг маоши йилига 187 минг долларни ташкил қилади. Шунингдек, Оқ уй матбуот котиби Шон Спайсернинг маоши ҳам энг катталаридан бири бўлиб, у йилига 179,7 минг доллар олади. Спайсернинг ёрдамчиси Сара Сандерс йилига 165 минг долларлик маош олади.\nТаъкидлаш жоизки, Трампнинг маслаҳатчилари ҳисобланадиган унинг қизи Иванка Трамп ва куёви Жаред Кушнер ҳужжатга кўра умуман маош олмайдилар. Трампнинг ўзи эса президент этиб сайлангандан кейин ўзига белгиланган 400 минг долларлик маошдан воз кечган ва у йилига 1 доллар миқдоридаги рамзий маош олади.\n"Қонунга кўра мен барибир йилига бир доллардан кам бўлмаган маош олишим керак, шунинг учун маошим бир доллар бўла қолсин", деб айтган Трамп.\nОқ уй маош


Қирғизистон Республикаси делегацияси ташриф буюрди. | Имом Ал-Бухорий мажмуаси\nҚирғизистон Республикаси делегацияси ташриф буюрди.\n2016 йил 24 декабр куни Қирғизистон Республикаси уламолари кенгаши раиси Абдушукур ҳожи Норматов Ўзбекистон мусулмонлари идораси раиси, муфтий Усмонхон Алимов ҳамроҳлигида Имом Бухорий мажмуасига ташриф буюрди. Мажмуада дастлаб Бухорий ҳазратлари қабри ҳамда мажмуа бўйлаб зиёрат амалга оширилди. Меҳмон мажмуа тарихи билан танишиб, унинг мустақилликдан олдинги ва кейинги ҳолатлари ҳақидаги маълумотларни диққат билан тинглади. Айниқса, сўнги йилларда олиб борилган бунёдкорлик, ободонлаштириш ишлари борасида фикр билдириб, ўзининг таҳсинини, мутасаддиларга нисбатан чуқур миннатдорчилигини изҳор этди. Сўнгра аср намозини адо этиш мақсадида Имом Бухорий жоме масжидига кирилди. Масжид имом хатиби Зайниддин Эшонқулов намоздан олдин жамоатга меҳмонларни таништирди ва тинчликни қадрлаш, уни авайлаб-асраш, турли ёт ғоялар, салбий таъсирлардан ҳимояланиш, айниқса ёш авлодни бундай кучлардан йироқда тутиш ҳақида маъруза қилди. Маъруза сўнгида муфтий Усмонхон Алимов ҳазратлари ваъзни ниҳоялаб дуо қилиб бердилар.\nШунингдек, ташриф асносида ҳар икки давлат диний раҳнамолари ўртасида ўзаро ҳамкорлик ишларини йўлга қўйиш ва уни ҳар томонлама ривожлантириш бўйича давра суҳбати ўтказилди. Томонлар бу борадаги ўз таклиф ва мулоҳазаларини билдириб, ҳамкорлик ишлари истиқболли бўлиши ҳамда давлатларимиз қўшничилиги мустаҳкам давом этишини тилаб қолдилар. Учрашув сўнгида меҳмонга Регистон мажмауси акс эттирилган ғилофли сувенир (лаган) совға тариқасида инъом этилди.


Рим папаси Яқин Шарқ мамлакатларига демократияни экспорт қилгани учун Ғарбни танқид остига олди\n11:20 / 17.05.2016\nРим папаси Франциск ғарб мамлакатларини бошқа маданиятга эга давлатларга демократияни мажбурлаб ўтказиш ҳаракатларини танқид қилди. Бу ҳақида у La Croix газетасига берган интервьюсида айтиб ўтган.\n"Терроризм олдида биз ғарбнинг демократия модели Ироқ ва Ливия каби кучли ҳукуматга эга давлатларга экспорт қилингани ҳақида ўйлаб кўришимиз керак. Маданий тафовутларни ҳисобга олмай туриб тараққиётга эришиб бўлмайди", - деди Рим папаси Франциск.\nУ Европадаги муҳожирлик муаммоси туфайли мазкур мавзуга мурожаат қилди. Понтифик Ғарбни инқирознинг келиб чиқиш сабаблари тўғрисида ўйлаб кўришга чақирди. У шунингдек муҳожирларни қабул қилиш уларнинг интеграцияси билан бирга олиб борилиши кераклигига ишонч билдирди.\n"Энг ёмони, уларнинг геттога жойлашиши. Брюссель террорчилари бельгиялик бўлишган, геттолик муҳожирларнинг фарзандлари", - дея таъкидлади Франциск.


Ўзбекистон Республикаси Олий Мажлис Қонунчилик палатаси Экоҳаракат депутатлар гуруҳи аъзолари, Экоҳаракат ходимлари ва “Ёшлар қаноти” фаоллари, “Medikal Express” нодавлат нотижорат ташкилоти, “Nika Pharm” ва “Боғи шамол зиё файз” фермер хўжалигиги ҳамкорлигида Бутунжаҳон соғлиқни сақлаш кунига бағишланган “Соғлом муҳит — келажак пойдевори” мавзуида амалий акция ташкил этилди.\nТаъкидлаш жоиз, 1948 йилда Жаҳон Соғлиқни сақлаш ташкилоти ташкил топган кундан бошлаб ҳар йили 7 апрель – Бутунжаҳон саломатлик куни сифатида кенг нишонланади. Ушбу сана муносабати билан дунёнинг кўплаб давлатларида, хусусан мамлакатимизда ҳам турли тадбирлар ташкил этиш анаънага айланган. “Соғлом муҳит – инсон саломатлиги” ғояси Ўзбекистон экологик ҳаракатининг бош шиори экан, ўтган давр мобайнида ана шу ғоя остида Экоҳаракат қулай атроф муҳит яратиш орқали инсонлар саломатлигини асрашга қаратилган қатор тадбирларни амалга ошириб келмоқда. “Соғлом муҳит – келажак пойдевори” мавзусидаги амалий акция ҳам худди ана шу эзгу мақсадлар йўлида ташкил этилди.\n– Она заминимиз жуда сахий, умид билан экилган ниҳол бир кун келиб мева беради. Шуни алоҳида таъкидлаш керакки, атроф муҳитни покиза сақлаш, уни ободонлаштириш ва кўкаламзорлаштириш халқимизга хос одат. Ўраб турган оламимизнинг экологик ҳолатини бир меъёрда бўлишини таъминлашда ўсимликларнинг ўрни беқиёс. Ўсимликлар ҳаво, тупроқ, сувни – чанг, газ сингари чиқиндилардан тозалаб, унинг ўрнини кислород билан тўлдириб турадиган лабораториядир – дейди, Ўзбекистон Республикаси Олий Мажлис Қонунчилик палатаси депутати, Экоҳаракат депутатлар гуруҳи аъзоси Абдураҳим Қурбонов.\nТадбир иштирокчилари атроф муҳит мусаффолигининг инсонлар саломатлигини сақлашдаги аҳамияти, жамоатчилик ўртасида соғлом турмуш тарзини кенг тарғиб қилиш масалаларига алоҳида тўхталиб ўтдилар. Шунингдек, амалий акция давомида иштирокчилар дарахт кўчатларини экиб кўркам боғга асос солди. Барпо этилган боғ аҳоли дастурхонини шириндан-шакар мевалар билан тўлдиради ҳамда атроф муҳит мусаффолигини таъминлашда ҳам муҳим омил бўлади.


Мерос илми: кириш / Ислом молияси\nHome Маълумот ва таҳлилУмумий масалалар\tМерос илми: кириш\n23.12.2020 285 views\nМерос масаласи азал азалдан мўмин-мусулмонлар орасида муҳим мавзулардан бири бўлиб келган. Бошқа мавзуларда бўлгани каби мерос масаласида ҳам одамларнинг турли қарашлари мавжуд. Биламизки, мерос дейилганида марҳумлардан қолган мол-мулк ва унга тегишли бошқа ашёлар тушунилади. Энди бу мавзуга ҳам шаръий асослар билан ёндашамиз. Мерос ҳукмлари асосан “Нисо” сурасининг 11–12-оятларида ҳамда, 176-оятида баён қилинади. Бу ҳақда пайғамбар соллаллоҳу алайҳи васалламнинг ҳам бир қанча муборак ҳадислари ворид бўлган. Жумладан:\n“Эй Абу Ҳурайра, Фароиз (мерос) илмини ўрганинглар ва одамларга ўргатинглар. Чунки у илмнинг ярмидир. У энг биринчи унутиладиган илмдир. Умматим орасидан энг биринчи кўтариладиган илм ҳам шудир”.\nУшбу ҳадиси шарифни Ибни Можжа, Байҳақий ва Ҳокимлар Абу Ҳурайрадан ривоят қиладилар.\nБугунги воқеликга қарасак, ушбу ҳадиси шарифларни исботини айнан кўриб турибмиз. Мерос масаласида меросхўрлар кимлар, мерос деб нималар тушунилади, маййитга тегишли қарзлар қандай тўланади каби муҳим мавзуларга деярли эътибор берилмайди.\nГоҳида аҳли илм кишилар марҳумнинг меросини бўлиб бериш тартибини тушунтириб берсалар, айрим одамлар ҳали ҳақдорларнинг ҳақи меросхўрлар орасида бўлинмай туриб, “Биз розимиз. Ўз ҳақимизни фалончига ҳадя қиламиз”, дейдилар. Тўғри, динимизда ўз мулкини бировга ҳадя қилиш жоиз. Аммо бу иш барча ҳақдорларнинг мерос устидаги ҳақи белгиланиб, аниқ бўлганидан кейингина амалга оширилади.\nМерос мулкини бўлишдан аввал қуйидаги ишларни амалга ошириш зарур:\n1. Такфийн. Маййитни дафн қилиш тадбирлари (маййитни ювиш, кафанлаш, кўмиш) унинг ўз мулки ҳисобидан амалга оширилади.\n2. Маййитнинг қарзлари бўлса, мерос моли бўлинмасидан аввал унинг қарзлари тўланади.\n3. Маййитнинг қарзлари тўланганидан кейин, уни бировларга қилган васияти бўлса, марҳумнинг мулкидан берилади. Аммо бу масалада марҳум ўз молининг ярмини ёки ҳаммасини меросхўрларидан бошқага васият қилган бўлса ҳам, молининг 1/3 (учдан бир) миқдорида васиятига амал қилинади холос.\n4. Ушбу ишлар бажарилиб бўлганидан кейингина марҳумнинг қолган мулки меросхўрлар ўртасида ояти карималар ва ҳадиси шарифларда белгиланган тартибда тақсимланади.\nКўриниб турибдики, мерос масаласи молиявий ҳақлардан биридир. Мерос бўлинганда қариндошлик даражасига қараб бировнинг улуши кўпроқ, бошқасиники камроқ бўлиши мумкин. Шунинг учун ҳам бу масала ўта нозикдир. Аммо кимнинг улуши қанча экани ҳам одамларниниг ўлчами билан эмас, балки Аллоҳ таолонинг кўрсатмаси асосида ечилади. Мўмин-мусулмонлар бу масалада ҳам Аллоҳ таолони кўрсатмасига амал қилсалар бугун кузатилаётган кўпгина кўнгилсиз муаммолар бартараф бўлар эди.\nТошкент шаҳридаги “Умар Ибни Хаттоб” жоме масжиди имоми ноиби


ЎзА - Оила – муқаддас қўрғон\n13.07.2017 14:29 Чоп этиш версияси\nГулистонда “Оилаларда аҳиллик муҳитини мустаҳкамлашда хотин-қизлар қўмиталарининг устувор вазифалари” мавзусида матбуот анжумани ўтказилди.\nТадбирда вилоят ҳокимлиги масъул ходимлари, вилоят, туман ва шаҳар хотин-қизлар қўмиталари раислари, маҳалла фуқаролар йиғинларининг диний маърифат ва маънавий-ахлоқий тарбия масалалари бўйича маслаҳатчилари, давлат ва нодавлат ташкилотлари вакиллари иштирок этди.\nСирдарё вилояти ҳокими ўринбосари, вилоят хотин-қизлар қўмитаси раиси Д.Ўролова ва бошқалар оилалар мустаҳкамлигини таъминлаш, хотин-қизларнинг ижтимоий-сиёсий фаоллигини оширишга алоҳида эътибор қаратилаётганини таъкидлади.\nЖойларда хотин-қизлар қўмитаси томонидан оилалар билан ишлашнинг янгича механизми жорий этилмоқда. Жамоатчилик назорати гуруҳлари маҳаллалардаги хонадонлар, таълим муассасаларига бориб, мавжуд долзарб масалаларни аниқлашда маҳаллий давлат органлари, тегишли ташкилотлар билан ҳамкорлик қилмоқда. Хотин-қизлар қўмитаси, маҳалла фуқаролар йиғинлари қошида ташкил этилган “Қайноналар кенгаши” ва бошқа ташкилотлар ҳамкорлиги самарасида оилавий ажралишлар йилдан-йилга камаймоқда.\n– Оилавий ажралишлар йил сайин камайиб бораётган бўлса-да, ҳали қилинадиган ишлар кўп, – дейди Сирдарё вилояти хотин-қизлар қўмитасининг нашри “Ойдин йўл” газетаси бош муҳаррири З.Ҳайдарова. – Кишини ўйга толдирадиган жиҳати шундаки, ажралишни сўраб ариза бераётганлар асосан аёллар бўлмоқда. Зурриёднинг асосий тарбиячиси бўлган аёлга бу ярашадими? Ҳар бир аёл ўзлигини, оила муқаддас қўрғон эканини унутмаслиги даркор.


Xiaomi Mi 9 Pro аллақачон савдода, лекин у ҳафсалани пир қилди! (+илк «жонли» расм ва видеолари) - Terabayt.Uz\n«Хитойча Apple» энг арзон 5G-смартфонини келаси ҳафтада намойиш этиши ҳақида ёзганмиз. Кейинги кунларда тарқалаётган хабарларда уни Xiaomi Mi 9S Pro 5G, Xiaomi Mi 9S, Xiaomi Mi 9 5G ҳамда Xiaomi Mi 9 Pro 5G каби номлар билан аташаётган эди, компаниянинг ўзи Mi 9 Pro эканини айтди.\nXiaomi Mi 9 Pro смартфони «шаршара экран»ли бўлиши айтилаётган эди, лекин унинг кечагина тарқалган «жонли» сурат ва видеолари бу борада мухлисларнинг ҳафсаласини пир қилди.\nКўриб турганингиздек, дизайнига кўра у «оддий» Xiaomi Mi 9 (харид қилиш) флагманидан фарқ қилмас экан. Ёнидаги табличкадаги ёзувларга кўра, Xiaomi Mi 9 Pro чиндан ҳам Qualcomm Snapdragon 855 Plus процессори, 5G модули, 30 ваттлик тезкор қувватлаш технологияси ҳамда 48 мегапикселлик асосий камера билан таъминланган.\nШунингдек, Хитойнинг айрим онлайн дўконларида Xiaomi Mi 9 Pro учун аллақачон олдиндан буюртма олиш бошланган. Уларда қурилманинг аниқ нархи келтирилмаган, фақат маълум миқдорини тўлаб, буюртма бериб қўйиш мумкин:\nБулардан ташқари, интернетда Xiaomi Mi 9 Pro смартфонининг биринчи «жонли» видеолари ҳам тарқала бошлади. Масалан, қуйидаги лавҳада унинг симсиз усулда реверсив (тескари) қувватлаш функцияси амалда кўрсатилган – смартфон Appe AirPods қулоқчини ғилофини 10 ваттлик усулда симсиз қувватламоқда:\nНавбатдаги роликда эса ёқиқ ҳолдаги Xiaomi Mi 9 Pro’ни ишлатиб, ҳар томонлама айлантириб кўрсатишади:\nУшбу қурилманинг энг арзон 5G-смартфон бўлиши кутилмоқда; компаниянинг аввалги русумлардаги аксарият телефонларини атиги 670 000 сўмдан бошланувчи нархларда Terashop.uz интернет-дўконимиздан сотиб олиш мумкин.\n#Xiaomi #андроид смартфон #янги технологиялар # 5G смартфон #5G-смартфони #Xiaomi Mi 9 Pro #Xiaomi Mi 9S #Xiaomi Mi 9 5G #Xiaomi Mi 9 Pro 5G #Xiaomi Mi 9S Pro 5G


Қозоғистонда шоколад маҳсулотлари ишлаб чиқариш 3%га ошди\n19 Ноябрь 2020 11:22\nNUR-SULTAN. Kazinform – 2020 йил январь-октябрь ойларида Қозоғистонда 92,4 минг тонна печенье ва бошқа узоқ муддатли сақланадиган қандолат маҳсулотлари ўтган йилга нисбатан 8 фоизга кўп ишлаб чиқарилди, деб хабар беради Kazinform Еnergyprom.kzга асосланиб.\nШоколад ва қандолат маҳсулотларини ишлаб чиқариш курсатгичи йилига 3,2 фоизга ўсиб, 83,8 минг тоннани ташкил етди. Ишлаб чиқарилган маҳсулотнинг уч чорак натижаларига кўра, Алмати, Қостанай ва Алмати вилоятларида 94,3%га ўсган. Қозоғистон қандолатчилари халқаро бозорларга чиқишмоқда.\nБу йилги энг йирик 3-чи Шанхай халқаро импорт моллари кўргазмасида 35 та қозоғистонлик озиқ-овқат ишлаб чиқарувчилари қатнашдилар, деб хабар беради ҚР Савдо ва интеграция вазирлиги.\n8 ой натижаларига кўра, маҳаллий қандолат маҳсулотлари ишлаб чиқарадиган компаниялар шоколад ва қандолат маҳсулотларига бўлган талабни (экспорт ва ички бозорда сотиш) 50,4 фоизга таъминладилар.Импортнинг улуши 49,6 фоизни ташкил этди. 25,3 минг тонна шоколад ва шоколадли қандолат маҳсулотлари экспорт қилинди.\nКалит сўзлар: ҚР Савдо ва интеграция вазирлиги, Ишлаб чиқариш,\nЎтган йили Қозоғистонда 5000 дан ортиқ автомобил ишлаб чиқарилди\nҚозоғистон 2023 йилга қадар дори-дармон экспортини тўрт баравар оширмоқчи\nҚозоғистонда қайта ишланган ва тайёр маҳсулотлар экспорти ошди\n85 минг ўқувчига Қозоғистонда ишлаб чиқарилган компютерлар берилди\n2020 йил натижалари: Қозоғистонда фармацевтика ишлаб чиқариш 39,5 фоизга ўсди


сайтимизда «Ички ишлар вазирига очиқ хат» эълон қилинган эди. Бугун Ички ишлар вазирлиги мазкур очиқ хатга жавоб берган. ИИВ жавобига кўра, ҳозир ички ишлар органлари ахборот ...\nетиб бормас, эҳтимол сизга кунлик ҳисобот топширадиганлар ушбу очиқ хатни «унутиб» қўйишар. Лекин барибир ёзмасам бўлмайди. Ҳар ҳолда ... Шу ҳолатда вазирликни, жумладан, сизни-да шарманда қилмоқда. Ушбу очиқ хатга ҳам «жуда ажойиб» жавоб тайёрлашса ва мени туҳматчи, ёлғончи, ...\nХалқ таълими вазири ўзига нисбатан ёзилган «очиқ хат»га муносабат билдирди\nўргатинг» деган эди. Унинг ушбу чақирувига қарши «Ишонч» газетасида «очиқ хат» эълон қилинди. Тадбирда Халқ таълими вазири ўзига нисбатан ёзилган ... қилинди. Тадбирда Халқ таълими вазири ўзига нисбатан ёзилган ушбу «очиқ хат»га муносабат билдирди. «Биринчидан, мен қонунни бузмадим, нотўғри ...\nочиқ хат Ҳурматли «Озодлик» радиоси таҳририяти! Менинг исмим Леонид Сон. Мен «BAHOTESTCENTER» МЧЖ нинг таъсисчиси ва директориман. Яъни ... уларда моҳиятни очишга бўлган қизиқиш йўқ. Ва бу менга ушбу очиқ хатни ёзишга туртки берди. Шунингдек, ўқувчилардан, Замира билан суҳбатимиздан ...\nФин газетасида Путин ва Трампга очиқ хат пайдо бўлди\nпрезиденти Владимир Путин ва унинг АҚШлик ҳамкасби Трампга ёзилган очиқ хатни газетада чоп этишди. Бу ҳақда «Gazeta.ru» хабар бермоқда.Очиқ ...


1992 йилда ёзилган “Ламбада” сарлавҳали мақоламда янги қабул қилинган Конститутция муносабати билан Тошкентдаги “Наврўз” ресторанида ўша йили 8 декабр оқшомида берилган зиёфатда ўзбек зиёлиларининг демократларга қарши қатағонлар бошлатган Каримовга хушомадлари ҳақида ёзгандим.\nУнда қуйидаги сатрлар бор׃\n…Саид Аҳмад эса ҳали сўзларида давом этмоқда эдилар.\n-Муҳтарам президентимиз Ислом ака Каримов мустақиллигимизни эълон қилган паҳловон халқимизнинг Алпомиш ўғли, умидларимизнинг ёрқин шўъласидирлар. Мана, яна у кишининг дадил ва жасоратли одимлари билан юртимизнинг янги Бош қонуни қабул қилинди…\nСаид Аҳмад бисотидан териб – териб ҳамду сано ёғдиргани президентни шод қилди. Аммо Одил Ёқубов янада жозибали, янада образли нутқ ирод этди:\n-Ўзбекистон ярадор, мажруҳ бир от, тўғрироғи тойчоқ эди. Рус мустамлакаси пайтида эзилган бу тойчоқнинг кўзлари ёш, дарди оғир эди. Ислом Абдуғаниевич унинг ёшларини авайлаб, ёлларини тараб, силлиқлаб, ярасига малҳам босиб парваришладилар. Бу тойчоқ тезда куч тўплаб, парвозга шайланган от ҳолига келди. Бугун Ислом ака соҳиби давлат сифатида уни эгарладилар. Дул-дул юксак парвозларга шайланди. У ўз чавандозига, чавандози эса унга ярашиб турибди…\nБалки вақт кечиб адибимиз “Ўшанда мен образли қилиб, Каримов халқнинг елкасига миниб олди” деган гапни айтгандим дейишлари мумкин ва ҳеч ким эътироз қилмайди. Чунки “ламбада” ҳар қандай кишининг соғлом фикрларини топтаб, ор-номус кўчасидан узоқлаштиради. (“ЭРК” газетасининг 1994 йил, 16 Май, 5(104) сонидан).\nКейин 1993 йилда Одил Ёқубов Каримов ҳақида “Парвоз” деган туркум ёзди ва у билан чет элларга қилган саёҳатлари, учқичдаги мулоқотлари пайтида унинг буюклигини кашф қилганини айтди.\nМаълумки, Одил Ёқубов Совет даврида Поп бирлашмасининг бош директори Аҳмаджон Одилов ҳақида китоб ёзганди. Аҳмаджон Одилов қамалиб кетганда, бу китоб учун уни анча олиб бориб-олиб келишганини биламан. А. Одилов қамоқдан чиққач, “Амир Темур партияси”ни тузди. Ташкилий мажлисда Одил Ёқубов ҳам қатнашганди. Шу билан у Каримовнинг қора рўйхатига тушди. Каримов бир-неча йиллик қадрдонликни бир зумда сувга оқизганди.\nДунёнинг ишларини қаранг, Одил ака 80 ёшга кирганда юбилейини ўша “Наврўз” ресторанида ўтказибди. Ҳар ҳолда бир пайтлар худди ана шу жойда Саид Аҳмад билан бирга Каримовни улуғлаганлари ёдига тушган бўлса керак?! Агар у адашиб, Аҳмаджон Одиловнинг машваратига бормаганда, 80 ёшли юбилейида балки “Ўзбекистон қаҳрамони” бўлармиди? Йўқ, бўлолмасди. Нега?\nЧунки у ҳам КПСС Марказий Комитетининг иккинчи котиби Егор Лигачев 1989 йилда “Ислом Каримовнинг акаси қамалган” дея номзодини ортга қайтарганда, “Акалар учун укалар жавоб бермайди” дея Михаил Горбачевнинг йўлини тўсган ва Каримовга кўк чироқ ёқдирган бир неча СССР халқ депутатларидан биридир. Каримов ўзига тахт олиб беришда қатнашганларнинг бошига итнинг кунини солди. Уларнинг орасида калтак емай, саксондан сакрагани Одил акадир.\nЎзбекистоннинг биринчи Бош вазири ва вице президенти бўлган Шукрулло Мирсаидов гапириб берганди׃\n-Исломнинг номзоди қайтгач, у Қашқадарёда ичкиликка берилиб, дачадан чиқмай қолди. Биз кўп йиллик яқин дўст эдик. У оиламизнинг бир фарзанди каби эди. Тўй бўлса хизматкор, ўлимда бел боғлар эди. Шунинг учун унинг аҳволидан мен ташвишга тушдим. Солижон ака (Асли андижонлик, ўша кунлари Сурхондарё вилоятида биринчи котиб бўлган Солижон Мамарасулов-ЖМ) билан битта маҳаллада яшардик. Каримовнинг номзодини қайтариб, уникини олишганини эшитдим. У Москвага боришидан олдин ҳовлисига келганда, ташқаридаги сўрида ўтириб, узоқ гаплашдик. У ҳам Каримовни қўллайдиган бўлди. Кейин Москвага бориб, СССР халқ депутатлари Аҳмаджон Мухторов, Одил Ёқубов ва яна 2-3 киши билан гаплашдим. Улар Горбачевни кўндирдилар. Горбачев “Тошкентда пленум ўтказинглар, агар Ўзбекистон Компартиясининг Марказий Комитети аъзолари Каримовни қўллашса, биз ҳам қўллаймиз” дебди. Пленумни тайёрладик. Сўзга чиқувчилардан тортиб, қарсак урувчиларгача…\nКаримов аввалига Мирсаидовни Бош вазирлик, вице-президентликка тавсия қилди. Аммо охирида уни ишдан олиб, кўча-куйларда калтаклатиб, бадарға қилиб, бошига солмаган куни қолмади.\nАҳмаджон Мухторовни ҳам қувғин қилди. У ишсиз қолиб, сарсон саргардончиликда миясига қон қуйилиб оламдан ўтди.\nМамарасулов Сурхондарёдан Тошкент вилоят партия комитетига биринчи котиб этиб келтирилди ва Каримовнинг қаҳрига учраб, ижроқўмга туширилди, кейин саҳнадан четлатилди.\nКаримовни ёқлаб, Ўзбекистон Компартияси Марказий Комитетининг пленумида сўзга чиққанлар ҳам қатағон қилиндилар.\nНега? Бу саволга Каримовнинг бир куни сессия танаффусида Мирсаидов билан тортишиб қолганида айтган гаплари жавоб бўлиши мумкин. Каримов бақириб׃\n-Менга муттаҳамсан, дегандек бунақа тикилиб қараманг. Мен кимдандир муттаҳам эмасман ва муттаҳам бўлиб яшашни истамайман…\nДемак, у муттаҳамлик нима эканлигини ҳис қилган ва билган. Бу яхши, ўз камчилигини ҳис қилиш, кўра олиш бу жуда ижобий ҳолат. Киши кимдан қарздор эканлигини билиши ва уни кўрганда қарзи ёдига тушиши ўша одамнинг одамгарчилиги ўлмаганини кўрсатади.\nКаримов эса муттаҳамликдан қутилишнинг янги йўлини кашф қилди. У кимларнидир кўрганда, ўзини муттаҳам деб билмаслик учун уларни кўздан ёки умуман ҳаётдан йироқлаштирди. Бугунга қадар ким Каримовга яхшилик қилса, ўша одам жуда тез саҳнадан ғойиб бўлганини кўриб келмоқдамиз.\n“Америка овози”да ишлаганимда бир хат олгандим. Унда жумладан шундай дейиларди׃\n“Ўғлим Зокиржон ҳурматли Ислом Абдуғаниевичнинг энг яқин телехранители эди. Бир марта у кишига ҳужум бўлганда вужуди билан қўриб қолган. Шундан кейин ”Сен мени ўғлимсан” деган эканлар. Бирдан нима бўлдию, ўғлимни бошқа ишга ўтказишди. Кейин қамаб юборишди. Тинмай Каримов отамизнинг номларига хат ёзаман. Лекин хатларимни у кишига етказишмаётганга ўхшайдилар. Илтимос, шуни радиодан айтсангиз, балки Каримов отамиз эшитиб, ўғлим, ўзлари ўғлим деганлари – боламни қамаганларни жазолаб, уни озод қилиб юборарлар”.\nБиз жуда камтар, хокисор халқмиз, бошимизга нима келса, худди мақолларимизда айтилгани каби ўзимиздан кўрамиз, ҳатто тепиб-тепиб дор остига олиб боришса ҳам, ҳукм берган ҳукмдор эмас, дор остига олиб келган оёғим айбдор деймиз! Балки шунинг учун ҳам шоир ”Бу-халқ эмас, илҳом париси” деб ёзгандир?!\n« Пахта қўйиш “Замондош”ТВ-эркин сўз минбари »


Асосий / Янгиликлар / Ўзбекистон ёшлари..\nЎзбекистон ёшлари умумжаҳон ассоциацияси ва Республика «Истиқболли авлод» ижтимоий ахборот маркази ўртасида хорижда меҳнат қилаётган ўзбекистонлик ёшлар масалалари соҳасида ўзаро Меморандуми имзолонди\nЖорий йилнинг 31 июль куни Ўзбекистон ёшлар иттифоқи Марказий Кенгашида Ўзбекистон ёшлари умумжаҳон ассоциацияси ва Республика “Истиқболли авлод” ижтимоий ахборот маркази ўртасида хорижда меҳнат қилаётган ўзбекистонлик ёшлар масалаларини ҳал қилиш ва ҳамкорлик ўрнатиш мақсадида меморандум имзоланади.\nМазкур меморандум имзоланишидан кўзланган мақсадлар қуйидагилар:\nЁшлар сиёсати соҳасидаги халқаро ҳамкорликни ривожлантириш ва хорижда меҳнат қилаётган ўзбекистонлик ёшларнинг ҳуқуқ ва манфаатларини ҳимоя қилиш;\nТомонлар ўртасида дўстона муносабатларни мустаҳкамлаш соҳасида ўзаро манфаатли алоқаларни ўрнатиш;\nТомонлар икки томон манфаатларини ҳисобга олган ҳолда ёшлар ва миграция соҳасида ҳамкорлик учун барча шарт-шароитлар яратиш;\nТомонлар ижтимоий гуруҳга мансуб аҳоли, айниқса ёшларга\nижтимоий-маданий ва ҳуқуқий ёрдам кўрсатишга йўналтирилган дастур ва лойиҳаларни биргаликда амалга ошириш;\nХалқаро стандартлар талабларига мувофиқ ёшларга ҳуқуқий ёрдам кўрсатиш хизматларини сифатини ошириш;\nўзаро ахборот ва бошқа материаллар алмашиш;\nёшларга доир масалаларда илмий, маърифий, маданий кўргазмалар ва бошқа тадбирларни ўтказиш;\nзаиф ёки ноқонуний мигрантлар, одам савдоси, мажбурлаш таҳдидлари (экстремизм, терроризм, уюшган жиноятчилик, зўравонликнинг бошқа кўринишлари) билан тўқнаш келиш ҳавфида бўлган ёшларни аниқлаш ва уларга ижтимоий-ҳуқуқий ёрдам кўрсатишни ташкил этишда ҳамкорлик қилишдан иборат.\nТомонлар ушбу Меморандумда белгиланган тадбирларни жойларда ҳамкорликда амалга оширилишини таъминлаш мақсадида чора-тадбирлар дастурини ишлаб чиқади ва тасдиқлайдилар.\nМеморандумда Ўзбекистон ёшлари умумжаҳон ассоциацияси раиси Алимбаев Муродилла Муҳаммадаминович, Республика “Истиқболли авлод” ижтимоий ахборот маркази директори Каримова Нодира Еркиновна, ва ОАВ ходимлари қатнашдилар.


Маданият вазири Японияда\n18\tНоябрь 2019\nМаданият вазири Б.Сайфуллаев жорий йилнинг 17 ноябрь куни Японияга расмий ташриф билан жўнаб кетди. 23 ноябргача давом этадиган сафарда турли учрашувлар, ўзбек санъаткорлари иштирокидаги концерт дастурлари ўтказилади.\nКуни кеча Осака Халқаро аэропортида делегация вакиллари кутиб олинди. Сўнг Майдзуру шаҳрида жойлашган Қизил ғишт музейига ташриф буюришди. Мазкур музейда дунёнинг машҳур иншоотларини барпо қилишда ишлатилган ғишт ва тошлар мавжуд. Тошлар тўплами 20 йилдан кўпроқ вақт давомида тўпланган. Римдаги Колизей, Берлин девори, Прага консерваториясининг тошларини ва энг қувонарлиси Алишер Навоий номидаги Ўзбекистон давлат академик катта театрининг ғиштини ҳам бу ерда учратиш мумкин. Шунингдек, Япониянинг диққатга сазовор жойларига ташриф давомида Асирлар музейига ҳам борилди. У ерда Маданият вазири музей учун махсус совға топширди.\nМузейга мазмунли ташрифдан сўнг, Маданият вазири Майдзуру шаҳри мэри Рёзо Татами билан учрашди. Самимий руҳда бўлиб ўтган учрашувда томонлар ўзбек-япон муносабатлари, давлатларнинг маданий ҳамкорлиги тарихи ва келажаги, истиқболдаги режалар ҳақида сўз юритдилар.\nТомонлар бир-бирларига эсдалик совғаларини тақдим қилдилар. Японияда маданий тадбирлар давом этади. Майдзурудан ташқари Токио ва Такасаки шаҳарларида ҳам концерт дастурлари бўлиб ўтади.\nОнлайн ............... 78\nБугунги хостлар .... 967\nБарча хостлар ..... 1643743


Умрбод қамоққа ҳукм қилинган маҳбусларни иш билан таъминлаш масаласи шу йилнинг январь ойи сўнггида мамлакат бош вазири Қоҳир Расулзода бошчилигидаги ишчи гуруҳ томонидан муҳокама қилинган эди.\nАгар бу масала ўз ечимини топгудек бўлса, у ҳолда президент гвардиясининг собиқ қўмондони Ғаффор Мирзоев, Халқ фронти собиқ дала қўмондонларидан бирининг укаси Суҳроб Лангариев, хорижий велосайёхларга қарши ҳужум уюштирган гуруҳ раҳбари Ҳусейн Абдусамадов каби умрбод қамоққа ҳукм қилинган маҳбуслар иш билан таъминланади. Ҳозирча маҳбусларнинг қандай иш билан шуғулланишлари номаълум.\nАдлия вазирининг ўринбосари ва Жазониижро этиш Бош бошқармаси бошлиғи Мансуржон Умаровнинг сўзларига қараганда, яқин икки ой мобайнида умрбод озодликдлан маҳрум қилинганлар учун қамоқхона қурилишининг лойиҳаси тайёрланади. Бу қамоқхона Рудакий туманидаги Сарикишти деган жойда қурилиши кутилмоқда. «Ҳаммаси колониянинг бош режасига боғлиқ. У ерда умрбод қамоққа ҳукм қилинганлар меҳнат фаолиятига жалб қилиниши учун махсус бинолар қурилади», - деди Умаров.\nАйни дамда мамлакатнинг айрим колонияларида маҳбусларнинг ишлашлари учун имконият яратилган. Улар сандиқлар, пичоқлар, бешиклар ясашади ҳамда бу маҳсулотлар сотиш учун бозорга чиқарилади.\nХорижий велосайёҳларга ҳужум қилган гуруҳ раҳбари Ҳусейн Абдусамадовнинг онаси Гулчеҳра Шодмонова ўғлининг колонияда ишлаш ғоясига қарши чиқмоқда. «У ҳамон бузғунчи ғояларга тобе. Яхшиси, якка ўзи бўла қолсин. У бошқа маҳбус билан қолгудек бўлса, унга бирор нарса қилиб қўйишидан қўрқаман», -дейди аёл.\nТожикистон 2004 йилда ўлим жазосига мораторий жорий қилиб, уни умрбод қамоқ жазоси билан алмаштирди. Айрим маълумотларга қараганда, мамлакат қамоқхоналарида 80 га яқин маҳбус умрбод қамоқ жазосини ўтамоқда.


“Тожикистон очарчилик домида!”\n18 май 2022, Тошкент вақти: 15:07\nМаълумотларга кўра, Тожикистонда болаларнинг 23 фоиз тўйиб овқатланмаётгани сабабли жисмонан носоғлом ва жуссаси кичик бўлиб қолаётир.\nБундай баёнот очликдан қийналаётган мамлакатларга ёрдам беришга бағишлаб Вашингтонда ўтказилган тадбирда янграган. Шу тариқа АҚШ Тожикистонни очликдан қийналаётган давлатлар рўйхатига киритган. Бу рўйхатдан Эфиопия, Кения, Либерия, Кения, Неапол, Гаити ва Гондурас ҳам жой олган.\nАҚШнинг Жаҳон тараққиёти агентлиги раиси Ражив Шоҳ 20 май куни бўлиб ўтган бу тадбирда рўйхатга киритилган мамлакатларга Америка ҳукуматнинг қашшоқликка қарши кураш стратегияси доирасида инсонпарварлик ёрдамлари етказилишини билдирган.\nРажив Шоҳга кўра, мазкур ёрдам туфайли рўйхатдан жой олган давлатлар озиқ-овқат хавфсизлигини таъминлаш имконини қўлга киритиши мумкин.\nАснода БМТнинг озиқ-овқат дастури ҳисоботларида тожикистонликларнинг учдан бир қисми озиқ-овқат тақчиллигидан қийналаётгани таъкидланади.\nБу идоранинг шу йил апрел ойида эълон қилинган ҳисоботида келтирилишича, Тожикистон аҳолисининг 50 фоизи тўйиб овқатланмайди, шунингдек, 81 фоиз тожикистонлик оила айни баҳорда заҳирасиз қийналади.\nБошқа томондан БМТнинг Болалар жамғармаси ва Тожикистон Соғлиқни сақлаш вазирлиги биргаликда олиб борган тадқиқот натижаларига кўра, бу мамлакатдаги болаларнинг 23 фоиз тўйиб овқатланмаётгани сабабли жисмонан носоғлом ва жуссаси кичик бўлиб қолаётир.\nТожикистон президенти эса мамлакат парламентига сўнгги мурожатида жамиятда қашшоқлик даражаси 50 фоизга етганини, бу рақам 2003 йилда 73 фоизни ташкил қилганини билдирган эди.\nИмомали Раҳмон сўнгги бир неча йил мобайнида ўз ҳукумати бир қатор донор давлатлар ва ташкилотлар ёрдамида мамлакатнинг тахминан бир миллион нафар фуқаросини қашшоқлик исканжасидан қутқариб қолганини маълум қилган эди.\nБугун Тожикистоннинг Америка Қўшма штатлари томонидан очликка юз тутган мамлакатлар қаторига қўшиб қўйилаётгани борасида тожикистонликлар турлича фикрдалар.\nЁвон туманида яшовчи Жангилой бундай хулоса нотўғри, дея мулоҳаза билдиради.\n- Мамлакатимизда ҳамма халқнинг ери бор. Ўзига яраша буғдой қилади, маккажўхори экади, ҳосил олади, меҳнат қилиб, нонини топиб ейди. Оч қолиб қолган кишини кўрмаганман, ҳозир ундайлар йўқ ҳам, дейди Жангилой.\nВаҳдат туманида яшовчи Саёҳат ая бу фикрларни қувватлайди.\n- Узоққа бормайлик - Ўзбекистонга қараганда Тожикистонда анча одамлар ўзига яраша бойлиги бор, заҳираси бор. Ҳеч қандай очарчилик, қашшоқлик йўқ. Уруш йилларга нисбатан (1992 ва 1997 йилларда Тожикистонда бўлиб ўтган фуқаролик уруши назарда тутилмоқда - таҳр.) ҳозир ҳар қадамда магазин бор, магазинлар тўла. Нима хоҳласангиз, ҳамма нарса бор, дейди Саёҳатхон.\nАммо Рудакий туманида истиқомат қилувчи Улуғбек Мамадалиев магазинлар тўла бўлгани билан харидор аввалги йилларга нисбатан кам эканини айтади.\n- Ҳозир кризис бўлиб, иш йўқ, одамлар продукта жиҳатидан анча қийналиб қолган, ейиши анча сустлашган. Ўзимиз ва қўни-қўшнилардан мисол келтирсак, бирор меҳмон келса, гўшт олинади, бўлмаса ҳамма нарса нормалаштирилган. Норам қилинади, кейин бир амаллаб еткизилади, дейди анча йиллардан буён кичик тижорат билан шуғулланиб келаётган Улуғбек.\nСуҳбатдошимиз республикада иш жойларнинг йўқлиги, меҳнат муҳожирларининг ватанга қайтиб келаётгани ҳамда Роғун акцияларининг аҳолига мажбуран сотилиши ортидан аҳвол янада қийинлашганини қўшимча қилди.\nЯқинда Ўзбекистондан қайтган Муқаддас ая Тожикистонда очлар сони кўпайганига оид айтганларида жон борлигини таъкидлади. Аёл Ўзбекистонда егулик нисбатан арзон, тўкин-сочинчилик эканини айтди.\n- Мева-чевалари ҳам, гўшт, ёғ ҳам арзон. Қани қўйишса, ўша ёқда яшасам. Тожикистонни қаранг, пул топиш қийин, қимматчилик. Ҳамма нарса қиммат, мана ёғни қаранг, қандай қиммат. Гўшт бир килоси 20 сомоний (тахминан 4,5 доллар - таҳр.). Менга ўхшаган камбағал олиб ея олмайди ҳеч қачон. Мана шунақа қора қозонни зўрға қайнатадиган замон ҳозир, болам, дейди душанбелик Муқаддасхон ая.\nМустақил кузатувчилар глобал иқтисодий бўҳрон сабабли меҳнат муҳожирлари ватанига юборадиган пул ҳажми қисқаргани Тожикистонда қашшоқлик даражасининг ўсишига олиб келганини урғулашади.\n- Шу кеча-кундузда Тожикистон аҳолисининг 60 фоиздан ортиқроғи очликда кун кечирмоқда. Аҳолининг аксарият қисми чой ва нон билан чекланиб қолмоқда. Бугунги кунда халқаро таҳлилчилар ва ташкилотлар томонидан Тожикистонга бундай баҳо берилиши жуда зарурдир. Чунки ҳар қандай инсонпарварлик ёрдамлари айнан шундай ташкилотлар хулосаларига қараб ажратилади. Аммо шўро таъсирида улғайган тожикистонликларнинг кўпи бугун бундай баҳолашга рози бўлолмайди. Чунки улар ўзининг очлигини тан олишни номус, деб билади. Бироқ, афсуски, воқелик шу. Бугун аксарият тожикистонликлар оч қолмоқда, дейди мустақил кузатувчи Саймуддин Дўстов.\nКузатувчи расмий маълумотларга таянган ҳолда, тожикистонликларнинг бир кунлик озиқ овқатга сарфлаётгани 2 АҚШ доллардан камроқ эканини айтаркан, бу халқаро меъёрлар бўйича очликдир, дея мулоҳаза билдиради.


Материалы за Июнь 2018 года » "Xorazmsuvqurilish" AJ\n"Xorazmsuvqurilish" AJ » Материалы за Июнь 2018 года\nKorparativ boshqaruv nizomlari\n1_AUY-tugrisida-Nizom.doc [97,5 Kb] (yuklangan: 11)\n2.-Kuzatuv-kengashi-trisidagi-nizom.doc [80 Kb] (yuklangan: 7)\n3.Izhro-organi-trisidagi-nizom.doc [44,5 Kb] (yuklangan: 2)\n4.Taftish-komissiyasi-trisidagi-nizom.doc [75 Kb] (yuklangan: 2)\n5.Ichki-nazorat-trisidagi-nizom.doc [62 Kb] (yuklangan: 1)\n6.Manfaatlar-tnashuvi-vatida-arakat-ilish-tartibi-trisidagi-Nizom.doc [91 Kb] (yuklangan: 0)\n7.Divident-siesati-trisidagi-nizomi.doc [66,5 Kb] (yuklangan: 1)\n8.Ahborot-siesati-tugrisidagi-nizomi.doc [70,5 Kb] (yuklangan: 1)\nBatafsil 662 0\nBo'lim: O'zbek tili / Normativ huquqiy hujjatlar / Jamiyatning nizomi\nHorazmsuvurilish-divident-tlangani-hisoblangani.doc [31,5 Kb] (yuklangan: 15)\nBatafsil 567 0\nBo'lim: O'zbek tili / Normativ huquqiy hujjatlar / Dividendlar\nBiznes reja bajarilish parametri\nXorazmsuvqurilish-biznes-reja-bajarilish-parametrlari-2015-2016-2017-yillar.doc [40,5 Kb] (yuklangan: 7)\nBatafsil 592 0\nBo'lim: O'zbek tili / Normativ huquqiy hujjatlar / Biznes reja\nTaftish komisyasi tarkibi\nHorazmsuvkurilish-Kuzatuv-kengashi-tarkibi.doc [32 Kb] (yuklangan: 11)\nBatafsil 536 0\nBo'lim: O'zbek tili / Jamiyat haqida / Rahbariyat\nJamiyatning buxgalteriya balansi 2017 yillik\nBuhgalteriya-balansi-2017-godovoy.doc [122 Kb] (yuklangan: 24)\nMoliyaviy-natizhalar-2017-yillik.doc [109 Kb] (yuklangan: 16)\nBatafsil 672 0\nBo'lim: O'zbek tili / Jamiyat haqida / Asosiy ko'rsatgichlar\nЭълон акциядорларнинг умумий йигилиши 2017 йил якуни буйича\n«Хоразмсувқурилиш» акциядорлик жамияти акциядорлари диккатига!\n2018 йил «28» июн куни соат 16.00 дан бошлаб, «Хоразмсувқурилиш» акциядорлик жамияти акциядорларининг 2017 йил молия ҳўжалик фаолияти якунларига бағишланган навбатдаги умумий йиғилиши жамият биносининг мажлислар залида бўлибўтади.\nЖамият акциядорларини рўйхатга олиш соат 15.00 дан бошлаб амалга оширилади.\nАкциядорлар умумий йиғилиши кун тартиби :\n1. 2017 йил якунлари бўйича ижро органи ҳисоботи ва бизнес режанинг бажарилишини тасдиқлаш.\n2. Жамият бошқарув раисининг меҳнат шартномаси муддатини тўхтатиш ёки узайтириш масаласини тасдиклаш .\n3. Жамият Кузатув кенгашининг ҳисоботи ва унинг таркибини қайта сайлаш .\n4. Жамият Тафтиш комиссияси ҳисоботи ва унинг таркибини қайта сайлаш .\n5. 2017 йил якуни буйича аудитор текшируви ҳулосасини кўриб чиқиш ва 2018 йилга аудитор ташкилоти билан шартнома тузиш.\n6. Жамиятнинг 2017 йил якуни бўйича молиявий ҳисоботларини тасдиқлаш .\n7. 2017 йил якуни бўйича фойдани тақсимлаш , дивиденд миқдори ва уни бериш тартибини тасдиқлаш.\n8. Жамиятнинг 2018 йил учун бизнес режасини тасдиқлаш .\n9. Жамият Кузатув кенгаши , Тафтиш комиссияси ва ижро органи аъзоларини тақдирлаш тартиби ва пул миқдорини белгилаш:\n10. Жамиятда, корпоратив бошкарув тизимини МЧЖ шаклидаги «Урганч - Аудит» аудиторлик ташкилоти томонидан баҳоланишини тасдиқлаш.\n11. Жамиятнинг ташкилий тузилмасидаги жамиятга карашли унитар корхоналар номини «Акциядорлик жамиятлари ва акциядорларнинг ҳуқуқларини ҳимоя килиш тўгрисида» ги конуннинг 8 – моддасига тулиқ мослаштириш масаласини тасдиқлаш.\nМАНЗИЛ: Хоразм вилояти Урганч шахри, Саноатчилар кучаси 1 -уй\nМурожаат учун телефонлар: 224-52-83, + 99890-648-01-13\nАкциядорлардан шахсини тасдикловчи хужжат паспорт ва инн - гувохномаси булиши суралади.\nBo'lim: O'zbek tili / Jamiyat haqida\nНизомлар рус тилида\nBatafsil 644 0\nHorazmsuvkurilish-kuzatuv-kengashi-tarkibi.doc [33 Kb] (yuklangan: 18)\nBatafsil 554 0\nBatafsil 637 0


O’zbekiston respublikasi xalq ta’limi vazirligi toshkent shahar Chilonzor tumani xtb\nO’zbekiston respublikasi xalq ta’limi vazirligi toshkent shahar Chilonzor tumani xtb\nНазвание O’zbekiston respublikasi xalq ta’limi vazirligi toshkent shahar Chilonzor tumani xtb\nРазмер 66.67 Kb.\nToshkent shahar Chilonzor tumani XTB\n90 – o’rta umumta`lim maktabining\nMilliy istiqlol g’oyasi va ma’naviyat asoslar fani o’qituvchisi\nOchiq darsi uchun 9 – sinflarda\n“Бугунги дунёнинг мафкуравий манзараси” mavzusida dars ishlanmasi\nToshkent - 2010\n"Бугунги дунёнинг мафкуравий манзараси" мавзусининг дарс ишланмаси ("Брейн-ринг" ўйини орқали)\nТаълимий мақсади: Ўкувчиларга мафкура хақида илмий билим бериш.\nТарбиявий мақсади: Ўкувчиларда бугунги дунёнинг мафкуравий тузилишига нисбатан ўз муносабатини шакллантириш.\nРивожлантирувчи мақсад: Ўқувчиларда мафкуравий иммунитетнн шакллантириш.\n^ Дарснинг тури: Ноанъанавий «брейн-ринг» методи.\nДарснинг жихози: Президентимиз И.Каримовнинг “Юксак маънавият-енгилмас куч” китоби, «Миллий истиклол ғояси ва маънавият асослари» 9-синф учун дарслик, копьютер технологиялари, саволлар ёзилган карточкалар,маркер, доска.\n1. Ташкил қилиш.\nСаломлашиш Б) Давомат\nСиёсий хабарлар билан таништириш.\nЎтилган дарсни такрорлаш, мустаҳкамлаш ва баҳолаш.\nЯнги мавзу баёни.\nБугунги кундага мафкуравий жараёнлар.\nЎзбекистон - Ўрта Осиёдаги қулай стратегик, мафкуравий нуқта.\nЎқитувчи: Бугунги дарсимизда режа мавзулари асосида синф ўкувчилари ўзаро беллашадилар. Бу мавзулар юзасидан саволлар тузилган, учта гуруҳдан ҳам сардорлар тайинланади ва берилган саволларга гуруҳдагилари билан жавоб беришлари лозим.\nБугунги беллашувни синфда фаол ўқувчилардан Абдуллаева Маҳфуза олиб боради. Хар бир гуруҳда экспертларни тайинлаймиз ва сизларни саволларга берган жавобларингиз юзасидан баллар билан баҳолаб боришади.\nДсмак, бугунги ноанъанавий беллашув дарсни «брейн-ринг» усули методидан фойдаланган ҳолда дарсимизни бошлаймиз.\nЎ қув хонасида ўқувчилар кичик гуруҳларда қуйидагича жойлашади.\nБошқарувчи: Демак, тайёр бўлсангиз ўйинни бошлаймиз.\n1-савол: Бугунги кундаги мафкуравий жараёнларнинг Ўзбекистон Республикасидаги кўринишларини айтиб беринг.\nБошқарувчи: 1-саволга биринчи бўлиб 2-гуруҳдан Баҳриддинова Фотима жавоб беради.\nЖавоб: Бугунги кунда Ўзбекистонда мафкуравий жараёнларнинг жадаллик билан ривожланиши давом этмоқда. Шy билан бирга Ўзбекистонда мактаб ўқувчиларини бу мафкуравий жараёнларга тайёрлаш ишлари олиб борилмоқда. Диний экстремизм, фундаментализм каби оқимларга қарши мафкуравий қуроллантириш ишлари олиб борилмокда.\nБошкарувчи: Энди 1-гуруҳ, иштирокчиси Ҳабибуллаев Хожакбар жавоб беради.\nЖавоб: Бугунги кундаги дунёнинг мафкуравий манзараси Ўзбекистон Республикаси хаётига ҳам таъсир этмокда. Ўзбекистонга турли хил мафкуравий тахдидлар учраб турибди. Буларга мисол қилиб, диний фанатизм, диний экстремизм ва шу кабиларни келтиришимиз мумкин.\nБошқарувчи. Энди экспертларимизга мурожаат қилиб бу савол юзасидан баҳолашларини сўраймиз.\nЭксперт: биринчи бўлиб саволга жавоб берган 2- гуруҳга тўғри жавоб бергани учун 5 балл, иккинчи бўлиб жавоб берган 1-гуруҳда 3 балл, саволга жавоб бермаган З-гуруҳга 0 балл билан баҳоланди.\nБошкарувчи: Шундай қилиб иккинчи саволни ўқиб эшиттираман.\nСавол: Мафкуравий иммунитет нима?\nБошқарувчи: Биринчи бўлиб 3-гуруҳ, иштирокчиси қўл кўтарди. Демак, бу саволимизга шу гуруҳ жавоб беради.\nЖавоб: Мафкуравий иммунитет деб - фуқароларни мафкуравий жараёнлар ва тахдидларга қарши мафкуравий қуроллантиришдир.\nБошкарувчи: иккинчи бўлиб бу саволга 2-гуруҳ, иштирокчиси Султонова Сунбула жавоб беради.\nЖавоб: Мафкуравий иммунитет бу- мафкуравий тахдидларга қарши кишилар онгида тўғри муносабатни шакллантириш демакдир.\nБошкарувчи: учинчи бўлиб 1 гуруҳ, иштирокчиси Рахимов .('устам жавоб беради.\nЖавоб: Мафкуравий иммунитет бу- хар хил мафкуравий пгхдидларга к,арши тўғри мафкуравий жараёнларни англашдир.\nБошкарувчи: Энди экспертларимизга мурожаат қилиб бу савол юзасидан баҳолашларини сўраймиз.\nЭксперт: иккинчи савол буйича учала гуруҳни хам жавобларини эшитдик. Демак, биринчи бўлиб саволга жавоб берган 3- гуруҳга тўғри жавоб бергани учун 5 балл, иккинчи бўлиб жавоб берган 2-гуруҳга хам 4 балл, учинчи бўлиб жавоб бергани учун 1-гуруҳга 3 балл билан баҳоланди.\nБошкарувчи: Энди сизларга сўнги учинчи саволни ўқиб эшиттираман.\nСавол: Ўзбекистон нима сабабдаи Ўрта Осиёдаги қулай стратегик мафкуравий нукта деб айтилади?\nБошкарувчи: Биринчи бўлиб бу саволга 1- гуруҳ жавоб беради.\nЖавоб: Ўзбекистон географик нуктаи назардан олганда Ўрта Осиёнииг Марказида жойлашганлиги ва бошка давлатларга нисбатан мафкуравий жараёнларга ўз муносабатини аниқ, ифодалангани учун қулай мафкуравий стратегик нуқта ҳисобланади.\nБошкарувчи: Иккинчи бўлиб бу саволга 3-гуруҳдан Тўлаганова Доно жавоб беради.\nЖавоб: Ривожланиб бораётан Ўзбекистон Республикасини мафкуравий жиҳатдан қарам қилиш ва Ўрта Осиёдаги давлатларга кириб бориш имконини беради. Шу сабабли Ўзбекистан Ўрта Осиёдаги қулай стратегик мафкуравий нуқта ҳисобланади.\nБошкарувчи: учинчи бўлиб 2 гуруҳ иштирокчиси Муҳамаджонов Юсуф жавоб беради.\nЖавоб: Ўзбек халқи мустақилликка эришгандан сўнг у ўз орзу умидлари мақсадлари сари дадил қадам ташлади. Эндигина мустақилликка эришган давлатимизни мафкуравий жиҳатдан қарам қилиш Ўрта Осиёда мустахкам мавқега эга бўлишни кафолатидир. Шунинг учун кўпгина давлатлар Ўзбекистонга алоҳида қулай стратегик мафкуравий нуқта сифатида қарадилар.\nБошқарувчи: Энди экспертларимизга мурожаат қилиб учинчи савол юзасидаи баҳолашларини сўраймиз.\nЭксперт: сўнгги савол буйича учала гуруҳни ҳам жавобларини эшитдик. Демак, биринчи бўлиб бу саволга жавоб берган 1- гуруҳга тўғри жавоб бергани учун 3 балл, иккинчи бўлиб жавоб берган З - гуруҳга ҳам 4 балл, учинчи бўлиб жавоб берган 2-гуруҳ 5 балл билан баҳоланди. Энди умумий балларни ўқиб эшиттирсак: 1-гуруҳ, 9 балл, 2-гуруҳ 14 балл, 3-гуруҳ, ҳам 9 балл тўплашди. Демак, бугунги ноанъанавий дарсимизнинг ғолиби деб 2- гуруҳ иштирокчлари ҳисобланади.\nЭнди ўқувчилар эътиборига Президентимизнинг “Юксак маънавият-енгилмас куч” асаридаги фикр мулоҳазаларни экран орқали(суратлар билан) намойиш этамиз.\nАйнан ёшларни миллий анъаналаримиз, қадриятларимиз, маданий ва маънавий, бой меросимизга ҳурмат, уларни асраб-авайлаш руҳида тарбиялаш, ўқувчи -ёшлар қалби ва онгида мафкуравий иммунитетни мустаҳкамлаш каби устувор вазифаларни бажаришимиз учун “Юксак маънавият-енгилмас куч”китоби куч-қудрат манбаи ҳисобланади.\nЎқитувчи: Демак, бугунги мавзу юзасидан олган билимларингизни тингладик.\nБугунги кунда эркин ва фаровон ҳаёт асосларини яратиб янада олға интилаётган илғор мамлакатлар ўз мафкураларини умуминсоний қадриятлар ва демократик тамойиллар негизида ривожлантирмоқда. Бундай мафкура инсоннинг ўз салоҳиятини эркин намоён этиши учун кенг имкониятлар беради. Жумладан, бизнинг ватанимизда ҳам халкимизнинг бугунги куч қудрати яратувчилик истеьдоди юртимизнинг янада равнақ топиши, тинчлик осойишталикни мустаҳкамлаш шу муборак заминда яшаётган инсонлар учун фаравон ҳаёт пойдеворини яратишга қаратилган.\nХулоса қилиб шуни айтишимиз мумкинки, бугунги дунёнинг мафкуравий манзарасида иккита кучнииг ўзаро кураши аниқ кўзга ташланмоқда. Биринчиси, тараққиёт сари интилаётган халқларнинг илғор ва бунёдкор мафкураси, иккинчиси эса ана шу тараққиёт натижаларидан фойдаланиб уларни йўлига ғов бўлишга интилаётган зарарли ва вайронкор мафкуралардир.\n1. Дарсни мустаҳкамлаш саволлари:\nA) Дунёнинг мафкуравий манзараси деб нимага айтилади?\nБ) Мафкуравий полигонлар нима?\nB) Диний экстремизм нима?\nГ) Бугунга дунёнинг мафкуравий манзарасида қандай тамойиллар устунлиги сезилиб турибди?\n2. Уйга вазифа: Ўтилган мавзуни ўқиб келиш. Юқорида берилган саволларга жавоб ёзиб келиш.\nТаълимий мақсади: бугунги кунда дуёда инсон онги ва қалбини эгаллаш учун қаттиқ кураш бораётган бир пайтда ўқувчиларга мафкуравий...\nO`zbekiston respublikasi xalq ta’limi vazirligi navoiy viloyati xalq ta’limi boshqarmasi navoiy shahar xalq ta`limi muassasalari\nO’zbekiston Respublikasi Xalq Ta’limi Vazirligi Namangan viloyati xalq ta’limi boshqarmasi Namangan shahar xalq ta’limi bo’limiga qarashli\n«A» sinfda jami 34 nafar o`quvchi bo`lib, shulardan 20 nafari qiz, bugungi 34 nafar o`quvchilarning hammasi kеlgan\nO’zbekiston xalq ta’limi vazirligi respublika ta’lim markazi toshkent shahar pedagog kadrlarni\nO’zbekiston Respublikasi Xalq ta’limi vazirligi Toshkent shahar pedagog kaqrlarni qayta tayyorlash va malakasini oshirish instituti\nМning qarorlari, хtv ning mе’yoriy hujjatlari. Ta’lim tizimiga yangi aktning kirib kеlish istiqbollari haqida ma’lumot. Кompyutеr...\nO'zbek tilidan ta’lim boshqa tilida olib boriladigan maktablarning 3-sinflari uchun lug`at toshkent -2011 O`zbekiston respublikasi xalq ta’limi vazirligi respublika\nO’zbekiston respublikasi xalq ta'limi vazirligi namangan viloyati Xalq ta'limi boshqarmasi\nO’zbekiston Respublikasi Xalq Ta'limi Vazirligi Buxoro viloyat hokimligi xalq ta'limi boshqarmasi\nГа. Sog'lorn odamda 1200 у Ca bo'lib shundan 99 toizi snyaklarda, qolgan miqdori qonda, suyak


Ўзбекистон телеканалларида хорижий сериалларни эфирга узатмаслик талаб этилмоқда. Киношунос Отабек Тиллаевнинг фикрича, хориж сериалларини тақиқлаган билан миллий сериаллар сифати ошиб қолмайди.\nКиношунос Отабек Тиллаев Kun.uz'га тақдим этган мақоласида шу мавзуда атрофлича сўз юритади.\nЎз навбатида, телесериаллар сонининг кўпайиши ва жамият кун тартибининг банд этилиши сериал ва жамият муносабатларини ўрганиш заруриятини пайдо қилди. Аммо ортда қолган микро-тарихий жараёнда бу иш билан соҳа мутахассислари ва олимлар эмас, «маънавият ҳимоячилари» шуғулланиб келди.\nНатижада «маънавиятчилар» томонидан хорижий сериалларнинг миллий маданиятга таъсири масаласи «олабўжи» қилиб кўрсатилди ва бу «олабўжи»га қарши аксарият ҳолатларда жуда кулгили ва самарасиз усуллар билан курашиб келинди.\nШу маънода, миллий сериаллар масаласини ижодий муҳит уфқини кенгроқ олиб, тизимли ёндашув билан, соҳага профессионалларни жалб қилиш ва уларни етарлича қўллаб-қувватлаш, рағбатлантириш орқали ҳал қилиш мумкин. Шундагина миллий ва хорижий сериаллар ўртасида ўзига хос рақобат ва мувозанат муҳити шаклланади.


Ҳарбийларнинг фарзандига олий ўқув юртларига кириш бўйича бериладиган имтиёзлар баъзи бировлар томонидан аламзадалик билан қабул қилинмоқда » Sangzor.uz - Жиззах янгиликлар портали\nSangzor.uz - биз сизга яқинмиз! » Ҳаёт тарзи » Ҳарбийларнинг фарзандига олий ўқув юртларига кириш бўйича бериладиган имтиёзлар баъзи бировлар томонидан аламзадалик билан қабул қилинмоқда\nҲарбийларнинг фарзандига олий ўқув юртларига кириш бўйича бериладиган имтиёзлар баъзи бировлар томонидан аламзадалик билан қабул қилинмоқда.\nУшбу тартибни Конституцияга зид деб баҳолаётган дўстим, энди сенга бир мулоҳазали гап айтаман, яхшилаб тингла!\nСен кечаси маза қилиб ухлаб ётган бир пайтда сенга ўхшаган 3-4 та аламзада қўлига қурол олади ва ўзи ҳам нима хоҳлаётганини билмасада, ҳужум қилади. Ҳарбий қисмда тревога эълон қилинади. Тезкор махсус гуруҳ воқеа жойига зудлик билан боради. Отишма бошланади ва мана шундай отишмалар ортида бир ҳарбий хизматчи ҳалок бўлади...\nБу пайтда эса сен ҳеч нарсани сезмай уйғонасан ва яна севимли ишингга отланасан!\nКўрсатган жасорати учун ҳарбий оиласига бир марта тўланадиган нафақа бeрилади (тахмиман 20-30 млн.) шу билан ҳаммаси тамом. Ора-орада ҳарбий идора оиласини эслаб туради, лекин қўлдан берганга қуш тўймас деганларидек, 3 та боласи бор боқувчисини йўқотган оилага йилда икки марталик ёрдам нима бўларди.\nЙиллар ўтиб боланг улғаяди. Сенинг боқувинг остида яхши еб, яхши қўшимча тайёрлов курсларига боради. Етим қолган ҳарбийнинг боласи эса қийналиб қолган онасига ёрдам бериш ва укаларининг оч қолмаслигини таъминлаш учун ҳар куни саҳарда улгуржи бозорга чиқиб, арава суради, дарсларда эса чарчагани учун ухлаб қолаверади.\nХўш, энди ҳам Конституция, энди ҳам тенглик дейсанми?!\nҲарбийларнинг отни калласидек маош олишини пеш қиласан. Битта ҳарбийнинг ҳар ой оладиган 5-6 млн. пули етти пуштига етадиган давлат бўлардими?!\nУшбу фикрларим билан ҳарбийларнинг хизматини миннат қилмоқчи эмасман. Шунчаки, феъликенгликни ўрган, шунда боланг ҳам яхши ўқиб, юқори мартабаларга эришади.\nЯна бир гап! Ҳарбийларнинг имтиёзларига ҳасад билан қарайдиганларнинг фарзандлари ҳам ҳарбий бўлишини Худодан тилаб қоламан!\nНима учун қарғалар энг ақлли қуш ҳисобланади?


Нима сабабдан қатор давлатлар олтин заҳираларини оширмоқда? | Ўзбекистон ва жахон янгиликлари\nНима сабабдан қатор давлатлар олтин заҳираларини оширмоқда?\nДунё 5 ноябрь 11:14 430\nУмумжаҳон Олтин Кенгаши (WGC) ўзининг ҳисоботида айтишига қараганда, Россия Банки 2018 йилнинг 9 ойи давомида 92,2 тонна олтин сотиб олган. Бу УОК тарихида қисқа вақт ичида амалга оширилган энг йирик харид бўлган, РИА Новости хабарига асосан.\n2018 йилда энг кўп олтин сотиб олган малакатлар қаторига Қозоғистон, Туркия, Польша, Ҳиндистон ҳам қўшилган. Венгрия бўлса олтин сотиб олиш бўйича мутлақ рекорд ўрнатган. Ушбу мамлакат йил даволмида ўз олтин заҳираларини 10 бараварга оширган – 3,1 тоннадан 31,5 тоннагача.\nЛекин шунга қарамасдан, ушуб бозори чаққон маҳсулотнинг нархи ошиши ҳам табиийдир. Август ойида Бир троя унцияси учун 1178 доллар бўлган олтин 29 октябрда – 1230,8 доллардан сотилиши кузатилди.\nБу эса фақат бир насадан – олдин “тинчлик ва барқарорлик ороли” ва ҳар қандай кризисдан маблағни сақлаб қолувчи “ишончли восита” ҳисобланган – АҚШ доллари ва АҚШ давлат облигациялари бугунги кунда ўз мақомини йўқотаётганидан далолат беради.


Тимошенко президентлик учун курашади\n29 май 2022, Тошкент вақти: 09:59\nУкраина Бош вазири Юлия Тимошенко 17 январ куни ўтказиладиган президент сайловига расман ўз номзодини қўйди.\nШанба куни Киев марказида салкам 200 минг киши иштирокида бўлиб ўтган намойиш чоғида Юлия Тимошенко етакчилигидаги партия уни президентликка номзод қилиб кўрсатди.\nНамойишда нутқ сўзлаган Тимошенко мамлакатда кенг кўламли ислоҳотлар амалга ошириш, коррупцияга қарши курашиш ва Россия ҳамда ЕИ билан алоқаларни мустаҳкамлашга ваъда берди.\n-Украинада Европа қурилишини бошлашимиз лозим деб биламан. Украинада Европа дегани - одил қонунлар, ҳақиқий адолат ва коррупция каби ёмон иллатларнинг йўқ қилиниши деганидир. Украинада Европа дегани - бизнинг жаҳон ҳамжамиятида муносиб ўрнимизни топа олишимизни англатади, - деди Юлия Тимошенко.\nКузатувчиларга кўра, президентлик учун асосий кураш Юлия Тимошенко ҳамда собиқ Бош вазир Виктор Янукович ўртасида бориши мумкин.\nВиктор Янукович жума куни президент сайловига ўз номзодини қўйишини эълон қилди.\nКиевда ўз тарафдорлари олдида чиқиш қилган Янукович Россия билан ҳамокорликни қайта тиклашга ҳамда АҚШ ва ЕИ давлатлари билан алоқаларни ривожлантиришга ваъда берди.


Кўзимизни кўкартириб, кўчага чиқишимиз шарт эмас – Норбоева | Qalampir.uz\nИнтервью\t24 Декабрь 2019 19:40 15114\nКуни кеча Ўзбекистон Республикаси Олий Мажлиси Сенати раиси Танзила Норбоева оммавий ахборот воситалари ходимлари билан учрашди. Учрашув баҳонасида QALAMPIR.UZ Сенат раисини саволга тутди. Қисқа видеоинтервьюни юқоридаги слайдерда томоша қилишингиз мумкин.\nҚамариддин Шайхов, журналист:\n— Қонунчилигимиз, унинг ташвиқотига масъул ташкилотлар, Хотин-қизлар қўмитаси бўладими, шунга оид жамоатчилик билан ишлайдиган ташкилотларимизнинг фаолияти бир қадар зерикарли бўлиб қолгандек кўринади. Қонунлар, қарорлар чиқарилади. Лекин уни янги усуллар билан етказиш даражаси бироз пастдек. Aйтайлик бир хорижий мамлакат аёлларга қарши зўравонликни шундай ифодалаяптики, шаҳар марказидаги бино деворига аёлларнинг пойабзалини илиб чиқяпти. Бу ўша йили зўравонлик сабаб вафот этган 404 нафар аёлларнинг хотирасига эътибор қаратиш ва зўравонликка қарши курашишнинг янгича усули.\nБирлашган Mиллатлар Tашкилоти 73-саммитда бутун мамлакатлар раҳбарларининг эътиборини қаратиш учун майдонга болалар портфелларини қўйиб чиқди. Бу уруш, қуролли тўқнашувлар ҳудудларида вафот этган болалар хотирасига эътибор қаратиш орқали чиқарилаётган қарорлар, қонунлар дунё миқёсида халқларни ўйлантирсин деган маънода эди.\nБиз бир таклиф бергандикки, уни оммавий равишда ёзиш имкони бўлмади. Бизда катта иншоатларда, жумладан Сенатда ҳам ўша Ҳумо, ўша Aмударё, пахта, боғ-роғлар, буғдойзорларимизнинг сурати тасвирланади. Сенатнинг сенаторлар ўтирадиган курсилари рўпарасида панно бор. Шу ерга ирқи, миллати, дини ва ижтимоий келиб чиқишидан қатъи назар болаларнинг суратини қўяйликки, сенаторларимиз қонун, қарор қабул қилаётганда бир қараб олишсин. Эртанги авлодга қанчалик фойдамиз тегяпти, тўғри қарор қабул қиляпмизми, нотўғри қарор қабул қиляпмизми деган маънода.\nMана шунақа лойиҳаларни, халққа яқин лойиҳаларни кўпайтириш керак.\nЎзбекистон гендер тенглиги ва аёлларга нисбатан зўравонликни тақиқлашга оид қонунларни қабул қилишга 15 йил кечикди. Охирги вақтларда Европа матбуотида “Кўзи кўкариб кўчага чиққан аёл Ўзбекистонда гендер тенглигининг намунаси” деган гапларни ўқигандирсиз. Сиз бунга қандай қарайсиз?\nТанзила Норбоева, Сенат раиси:\nФикрингиз учун ҳам, саволиз учун ҳам раҳмат. Жуда ҳам долзарб масалани кўтардингиз. Ҳақиқатан ҳам биз икки қонунни қабул қилишга жуда ҳам кўп йиллар сарфладик. Бизга мана шу қонунлар керак эди. Бизда зўравонлик бор, лекин у панада бўлади ва ҳеч ким очиқ айтолмасди. Чунки бу стереотип – кўчадаги, уйингдаги бўлаётган бир воқеани кўчага чиқиб айтмаслик. Mайли, кўчага чиқиб бонг уриб айтмасин, лекин маслаҳат олиш ҳуқуқи, кимгадир бориб консултация олиш одати ҳам бўлмаган эди. Mана шу нарсалар айтилганда, бизда зўравонлик йўқ, бизда ҳамма аёллар ва эркаклар тенг ҳуқуқли, конституцияда ва бошқа қонунларда тенг ҳуқуқли дейилган, бизда ҳеч қанақа муаммолар йўқ деган гап бўлар эди. Лекин таҳлиллар шуни кўрсатардики, сизни айтганингиздек бизда зўравонлик ҳам бемалол эди. Зўравонлик деганда уни ҳеч ким билмас эди ҳам. Зўравонлик ўзи нима у? Сиз айтгандек кўзи кўкариб, эри уриб, ўлдириб қўйганлик зўравонликми? Ишхонада ҳам, жамоада ҳам раҳбар томонидан аёлни ҳеч қандай сабабларсиз ишдан бўшатиб юбориш ёки бўлмаса аёлни хизмат вазифаларида кўтармаслик, у минг иқтидорли бўлса ҳам... Mана шу масалаларга эътибор бўлмас эди. Шунинг учун давлат раҳбаримиз Ўзбекистонни ривожлантиришнинг 5 стратегиясини эълон қилганларида дастурнинг ичида агар эътибор бериб ўқисангиз эркаклар ва аёлларнинг тенг ҳуқуқлилиги ва аёлларга имкониятлар берилиши тўғрисида нормалар бор ва уни амалга ошириш нуқтаи назаридан мана шу қонунлар ишлаб чиқилди.\nAйтиб ўтишимиз керак давлатимиз раҳбари биринчи кундан бошлаб аёлларга катта эътибор қаратдилар. Бу аёлларга шароит яратиш, аёлларнинг иш шароитларини таъминлаш эди. Айниқса, чет элларга кетиб қолиб, ишлабётганлар. Яхши маънода ишласа майли, лекин қийналиб, ҳеч қандай мутахассислиги бўлмасдан, чет элларда юриб, бировларнинг уйида яшаб, қандайдир ёмон ҳолатларга тушиб қолишига мутлақо қарши эдилар. Шунинг учун фармон чиқди, фармондан кейин иккита қонун ҳам қабул қилинди. Мустақилликнинг шунча даврида қилинмаган ишлар охирги уч йилнинг ичида, ҳаттоки, охирги икки йилни ичида амалга оширилди.\nБир йил бизга таҳлилга кетди. 2017 йилдан 2018 йилгача сиз айтаётган масалаларни чуқур таҳлилини қилдик. Нима учун бирданига қабул қилмадик, чунки таҳлил қилиш керак эди. Ҳудудлардаги, тармоқлардаги муаммолар ўрганилди. Аёллар, эркаклар билан ёшлар билан суҳбатлар шуни кўрсатдики, бу қонунлар керак.\nХотин-қизлар қўмитасида икки ярим йил ишлаган бўлсам, икки ярим йиллик фаолиятимизни мана шу қонуний асосларни яратиш ва шу йўналишда тизимларни яратишга қаратдик. Марказлар ташкил қилиш, иш билан таъминлаш бўйича тизим яратиш, кредитлар бериш тизимини яратиш, уй-жойлар билан таъминлаш, Президентимизнинг белгилаб берган йўналишлари ва буни амалиётини биз қилдик. Лекин айтишим керак бу билан масала ҳал бўлди дегани эмас. Mуаммо ҳал бўлгани йўқ ҳали. Биз энди биринчи қадамни қўйиб, қонуний асосини яратдик. Лекин унинг натижаси бўлиши учун сиз айтаётгандек зерикарли ҳолатдаги ташкилотлар фаол бўлиб ишлаши керак. Улар зерикарли ўтириб, бугун кун ўтди, бўлди, бугун бундай тадбирни ўтказдик, эртага бу тадбирни ўтказамиз билан эмас, айнан Қорақолпоғистонлик аёлларни нима қийнаяпти ёки водий аёлларини нима қийнаяпти деган савол билан ҳаммага якка тартибдаги механизмларни ишлаб чиқиш керак. Конституция кунида ҳам Муҳтарам Президентимиз айтганларидек, Қонунлар ҳаммаси қоғозларда ҳали.\nБизнинг катта камчилигимиз қонунларни кўп қабул қилаверамиз, лекин уни амалиётга тадбиқ қилиш механизмлари ҳали аниқ эмас. Қонунга қайсидир вазирлик масъул бўлади. Mасалан , “Давлат бюджети тўғрисида”ги қонунни қабул қилдик. Унинг асосий ижрочиси Mолия вазирлиги ҳисобланади. Mана шу давлат органи қонунни қандай қилиб пастгача тушириш, энг қуйи бўғин –маҳаллагача етказиш, тарғибот қилиш ва уни бажаришга масъул. Масъулар юрагидаги виждон ўша механизмларни, чораларни ишлаши керак. Бизда мана шунақа механизмлар йўқ. Биринчидан, давлат идораларидаги раҳбарларнинг ўзидаги масъулият етарли даражада эмас. Қонунларни пастгача тушиб тушинтириш ва уни доимий бажарилишига эътибор бериш масаласида. Иккинчидан, давлат органи аҳолини хабардор қилишдан ўзи манфаатдор бўлиши керак. Бу қонун мени қонуним, мен масъул бўлган қонунни халқ билиши керак, деган манфаат бўлиши керак. Лекин ўша манфаат уларда мутлақо йўқ. Mутлақо йўқ, буни бемалол айтишим мумкин.\nШу кунгача мен биронта вазирликни кўрмаганманки, ўзининг фаолиятига доир бирор қонуннинг тарғибот ёки медиа планини ишлаб чиқққан бўлса. Ҳеч қачон олиб бормаган. Шунинг учун бу масалани Сенат қилиши керак эди. Лекин Сенат ҳам буни шу кунга қадар яхши бажармади. Ҳудудларда вакилларимиз бор, бу фақат бу ерга келиб, қонунни қабул қилиш ёки қабул қилмасликка “кнопка” босиб кетиш эмас. Улар қонун қабул қилиндими, демак ўз ҳудудига бориб, ўша режани тузиб, ҳудудида амалиётга тадбиқ қилишга масъул бўлиши керак. Аммо, бундай бўлаётгани йўқ. Шунинг учун давлат раҳбари жуда ҳам безовта бўлиб гапирдиларки, қонунларни кўп қабул қиляпмиз, зўр қонунлар, лекин уларнинг кўпи ишламаяпти. Қолаверса, одамларимизнинг ҳам ҳуқуқий маданияти етарли эмас, деб айтдилар. Биз ҳуқуқий маданиятни қандай қилиб оширамиз деганда, ҳамма ўз вазифасини топиб олиши керак. Mасалан аёлларга оид иккита қонун бўйича асосий ижрочи битта Хотин-қизлар қўмитаси эмас, лекин асосий “ дирижёр ” Хотин-қизлар қўмитаси бўлиши керак.\nҚаерга бормайлик мен савол беряпман. Mана шу қонун қабул қилинганини биласизларми десам, йўқ билмаймиз дейишяпти. Зўравонлик ўзи нима деб сўрасам, улар “эр хотинини ҳайдаб, кўчага чиқариб юборгани” деб тушунади. Зўравонлик иш жойида психологик нуқтаи назардан босим ёки дўсти томонидан қийноққа солиниши бўлиши мумкин. Aлбатта, у жисмоний тазйиқ кўринишида бўлмаслиги ҳам мумкин. Жисмоний жиҳатдан эмас, психологик нуқтаи назардан ҳам босим бўлаётган бўлиши мумкин-ку. Булар қонунларда яхши ёзилган.\nАёлларимиз ҳозир эшикма-эшик ташкилотларга бориб “мени уйим йўқ, мени қайнонам кўчага чиқариб юборди, турмуш ўртоғим ҳақорат қилди ёки иш жойимдаги раҳбарим у деди, бу деди” деган гапларни жуда кўп эшитяпмиз. Қонун ҳали ишламаяпти.\nЯнги сайланадиган депутатлар ҳам, сенаторлар ҳам, маҳаллий кенгаш депутатлари ҳам қонун масаласини ўзининг биринчи устувор вазифаси деб белгилаб олиши керак. Mен қаерда ишлашимдан қатъи назар мана шу нарсани ўзимга вазифа қилиб оламан.\nСенаторларимизнинг ҳам ваколатлари тугаяпти. Улар бу жуда кўп тажриба тўплашди. Улар ҳам бориб жойида ишини давом эттириш керак. Қонун қабул қилиндими, демак амалиёти бўлиши керак. Одамларимизга манфаатли бўлиши керак. Одамларимиз кўчаларга чиқиб, сарсон бўлиб юриши керакмас. Биз шунга эришишимиз керак бўлади.\nСиз айтаётган протестларга муносабатимни билмоқчи бўлсангиз, шуни айтаманки, биз ғарбга тақлид қилиб кўзимизни кўкартириб кўчага чиқишимиз шарт эмас. Биз ўзимизга хос ибо, бошқача йўллар билан буни тушунтирамиз. Алоҳида йиғилиб, муҳокама қилиб, индивидуал тарзда, бировнинг шаънига тегмасдан, ўзимизга хос бўлган бир менталитет асосида бу нарсалар билан, албатта, курашишимиз керак.\n— Mавжуд қонун ва қонуности ҳужжатларга тўғри келмайдиган жиҳатлари ҳам бор. Mасалан мактабгача таълим ташкилотларини фаолият куни беш кун этиб белгиланган. Аёллар эса шанба куни ҳам ишда бўлади. Болани кимга қолдириши керак? Бунда халқаро қонунчиликда эътироф этилган ҳолатлар бузилаётганини кўриш мумкин.\nМустақилликнинг илк йилларида МТТларга қамров 17 фоиз эди. Боғча йўқ эди, боғчаларнинг ҳаммасини хусусийлаштириб олишганди. Ҳозир қаранглар қамров 48 фоизга чиқди. Шу охирги 3 йилнинг ичида 48 фоизга ўсди.\nҲозир кўп аёллар боғчалар икки ёшдан бўлиши керак дейди. Tўғри талаб. Лекин давлатимизнинг ҳозир маблағи етмайди. Собиқ Совет даврида олти ойликдан болани боғчага бериш мумкин эди. Шанба куни ҳам бола боғчада бўларди. Бора-бора жараёнлар нотўғри йўлдан кетгани учун боғчалар ҳам йўқ бўлиб кетди. Мустақилликнинг илк йилида 17 фоиз бўлса, бундан уч йил аввал ҳам бу кўрсатгич 20 фоиздан ошмаган эди. 3 йилнинг ичида 48 фоиз бўлди.\nСиз айтаётгандек шанба куни ишлаши таъминланади. Бу йил давлат бюджетидан жуда катта маблағ болалар боғчаларига ажратилди. Шанба кун ҳам бўлади, икки яшар бола ҳам қамраб олинади. Лекин давлат бирданига ҳамма нарсани қила олмайди. Инсон ҳуқуқини албатта таъминлашимиз керак, лекин давлатни ҳам имконияти етавермайди. Бу маблағ ва кадрлар билан боғлиқ. Ўша боғчани ташкил қилиб қўйдик ҳам дейлик, лекин кадрлар ҳозир йўқ.\nБиз озгина сабр-тоқатли бўлишимиз керак. Лекин бу дегани масалани кўтарманглар дегани эмас. Сизлар кўтаряпсизлар, биз режага киритяпмиз.\n— Амалдорларнинг ОАВ билан мулоқот маданияти кун тартибида турибди. Давлат идоралари раҳбар ходимларининг ОАВ билан ўзаро муносабатларини тартибга солиш учун Ўзбекистонга қандайдир бир ҳужжат керак эмасми?\n“Давлат хизматчилари тўғрисида”ги қонуни қабул қиламиз. Унда давлат хизматчиларига асосий талаблар қўйилади. Ўша талабларга жавоб бермайдиганлар ишдан озод қилинади ёки бошқа чоралар кўрилади. Албатта, сиз айтаётгандек давлат хизматчилари, у қайси лавозимда ишлашидан қатъи назар биринчи талаб унинг одамийлиги бўлиши керак, инсонларга муносбати, унинг маданияти. Mана шу сифат бўлмаса, у қандай етук мутахассис бўлмасин одамлар билан ишлай олмайди. Шунинг учун бу ҳам қонунларимизда, ҳужжатларимизда бўлади.\n21 Сентябрь 14:55 60423\n22 Сентябрь 12:10 59064\n22 Сентябрь 13:46 58493\n22 Сентябрь 09:22 20387\n20 Сентябрь 11:07 19470


Сампаоли: “Видал Австралияга қарши майдонга тушиши мумкин” / CHAMPIONAT.asia\n17:59Андрей Фёдоров: "Барчаси ўз қўлимизда" 0 17:30"Эвертон" - "Манчестер Юнайтед". Онлайн натижа 6 17:15Суперлига. "Навбаҳор" - "Сурхон" 0:0 (матнли трансляция) 56 16:58"Насьонал" ва Рашидов Португалия премьер-лигасида жон сақлай оладими? 5 16:52"Эвертон" - "Манчестер Юнайтед". Асосий таркиблар маълум 7 16:27Параитичи Дибаланинг келажагига ойдинлик киритди 3 16:15"Реал" Погба трансферидан воз кечмоқчи 15 15:57"Наполи" форварди Анчелотти билан жанжаллашгани сабаб кетмоқчи 4 15:43Роналду: "Бу ҳали бошланиши" 24 15:30Буффон қўлидан ушлаб майдонга тушган болакайлар 9 йил ўтиб "Юве"ни ЧЛдан чиқариб юборди 25 15:29МЮда спорт директорлиги учун яна бир номзод пайдо бўлди 3 15:16Дембеленинг ғалати статистикаси 9 15:10Доҳада "Пахтакор" вакили "Aspire" мутахассиси билан учрашди 22 14:57Захага кутилмаган харидор пайдо бўлди 2 14:44Кьеллини: "Роналду бу ерга энг яхшиси эканлигини исботлаш учун ўтди" 15\nСампаоли: “Видал Австралияга қарши майдонга тушиши мумкин”\n13 июн 14:41\nЧили терма жамоаси бош мураббийи Хорхе Сампаоли Австарлияга қарши майдонга тушиш учун Артуро Видалда имконият борлигини айтиб ўтди.\n“Қарор кейинги бир неча соатларда қабул қилинади. Унда яхшигина жароҳат бор эди. У оёққа туриш учун ҳамма нарсани қилди. Унинг физиотерапевти ажойиб ишлади ва футболчи илк ўйинда майдонга чиқиши мумкин. У ўйнай олади деган умиддаман”, - дейди Сампаоли “Гоал.cом”га.\n“Тиббий тарафдан оёққа туриш ўз ниҳоясига етган. Энди футбол машғулоти давом этмоқда. Ўйлашимча у керакли “ритм”га тушиб олди. Аммо биз Видалнинг индивидуал қобилиятларини унутмаслигимиз керак. Футболчи бизга керак ва ўзи ҳам майдонга чиқишни хоҳлайди”.\n“Австралия – қийин рақиб. Улар Бразилияга ҳеч қандай босимларсиз ташриф буюрди. Биз босимга дуч келишимиз аниқ. Уларда бундай эмас”. “Австралиянинг ўйин услубига қарши биз жамоавий ҳаракат қилишимиз керак. Бу ўйин биз учун қийин бўлиши аниқ”.\n“Биз рақибга босим ўтказиб, унинг кучсиз томонларини топишимиз ва уларни ҳато қилишга мажбур қилишимиз керак. Ўйинга тайёрарлигимиз шундай”.\nЧили ва Австралия ўртасидаги баҳс жумадан шанбага ўтар кечаси Тошкент вақти билан соат 00:00да бошланади.\nМанба\t: football.ua\nҲоким ваъдасини бажариб автомобил совға қилди ва Андижон полкасига рақсга тушди\nРўзиқул Бердиев: "Менинг жамоам “Андижон”дан асло кучсиз эмас"